Игорь Йелич: Замонавий футболда бир вазият барчасини ҳал этиши мумкин\n10 март, 2018, 14:17\nЎзбекистоннинг 2 карра чемпиони – “Локомотив” Суперлига баҳсларини “Металлург”га қарши учрашув билан давом эттирди. Қизиқарли кўриниш олган беллашувда “темирйўлчилар” жамоаси "Металлург" билан муроса кўчасини танлади.\nВидео: "Локомотив" — "Металлург" 1:1\nМазкур беллашувда маҳоратли футболчи Игорь Йелич “Локо” сафидаги дебют ўйинини ўтказди. Учрашувдан сўнг футболчи клуб расмий сайтига қуйидагича фикр билдирди:\n- Кеча биз фақат ғалаба учун майдонга тушган эдик. Барча бор кучини бериб ўйнади аммо омад кеча биздан юз ўгирди ва стандарт вазиятдан гол ўтказиб юбордик. Рақиблар 90 дақиқа дарвозамиз олдида хавфли вазиятлар ярата олмади. Битта стандарт эвазига гол ўтказиб юбордик.\nЗамонавий футбол шундай - бир вазият барчасини ҳал этиши мумкин. Ўз ўйинимга келадиган бўлсак - кеча бу менинг "Локомотив" таркибида Суперлига бахсларида дастлабки ўйиним эди. Кейинги учрашувларда янада ўз ўйинимни кучайтириб бораман ва жамоамиз билан кўзланган мақсадларга эришамиз, - деб Йелич сўзларидан иқтибос келтиради "Локомотив" матбуот хизмати.


17 октябр 2021, Тошкент вақти: 20:06\nЎзбекистондаги маҳбусларнинг қийноқлар ҳақидаги шикоятлари ҳукумат томонидан эътиборсиз қолдирилмоқда.\nАбдулфаттоҳ Раимохуновнинг жасади солинган тобут 11 январ куни Жаслиқдан Андижоннинг Марҳамат тумани Тўхтасин Мирзаев ширкат хўжалигидаги уйига олиб келинди.\nМарҳумнинг ўғли Абдулатифнинг Озодликка айтишича, отасини 11 январ тонгдаëқ дафн қилишган.\n- Кеча эрталаб соат 7да Марҳаматга келди. Бу ëққа 7.30-8.00ларда олиб келдик. Соат 11ларда олиб бориб қўйдик. Медэкспертизага қараганда¸ юрак инфарктидан¸ деб келган. Шунақа деб келди бизга, деди Абдулатиф.\nАбдулатиф отасининг ўлими билан боғлиқ бошқа саволларимизга жавоб беришни истамади шекилли¸ алоқани узиб қўйди. Суҳбатдош билан қайта боғланиш уринишларимиз натижа бермади.\nАбдулфаттоҳ Раимохуновнинг ўлими билан боғлиқ бошқа саволларимизга марҳумнинг таниши Қобулжон ака ойдинлик киритди.\nҚобулжон акага кўра, ўтган йилнинг ноябр ойида Жаслиқдаги бедодликларга қарши норозилик акцияси ўтказган маҳкумлар орасида Абдулфаттоҳ Раимохунов ҳам бўлган.\n- Биродаримизнинг Жаслиқ қамоқхонасидан майити келган эди. Оти Абдулфаттоҳ. Қазо қилган экан олиб келишди. Кеча қўйилди. 1997 йилдан бери ўтирарди. 19 йилга қамалган эдида.\nОзодлик: Нимада айблашган эди?\n- Диний мотивда. 159да. Ноябр ойида жуда қаттиқ қийноқлар бўлибди деб нималар бўлувдику. Ўшанда жазоланганда. Ўшанда Жаслиқда ўша отрядда бўлган эканда. Ўшанда Абдулфаттоҳ ҳам ўша ерда эди. Ўшандан кейин нима бўлдида бу бола. 11 январ куни майити келди, деди марҳаматлик Қобулжон ака.\nСуҳбатдошимиз¸ Абдулфаттоҳ Раимохуновнинг Жаслиқдаги қийноқлар натижасида ўлганлигини тахмин қилади.\n- Қийнашган эканда.\nОзодлик: Майит танасида қийноқ излари бор эканми?\n- Кўрсатишмабди ҳам уни. “Кўзи кўриниб турибди¸ холос. Бошқа ҳамма ери берк” деди. Ўраб олиб келишган. Оилаларига кўрсатганда ҳам кўзи очиқ ҳолатда бўлган¸ холос. Участка нозири бўлди ўша ерда. Олиб келишди. Кейин олиб бориб тупроққа қўйилдида, деди Қобулжон ака.\nОзодлик 6 январ куни Навоий қамоқхонасидан жасади чиққан тошкентлик 32 ёшли маҳбус Улуғбек Ғофуровнинг ўлими сабабларини ўрганиш борасида Ўзбекистон жазони ижро этиш бош бошқармаси бошлиғи Шодиев номига хат йўллаган эди.\n12 январ куни яна ушбу ташкилотга мурожаат қилиб, ўша хат жавоби ва Абдулфаттоҳ Раимохунов ўлими сабабларини сўрадик.\nТашкилот ходими биринчи хатимизга бир ой ичида ёзма жавоб бўлиши¸ Абдулфаттоҳ Раимохунов ўлими бўйича ҳам ўзларига ёзма мурожаат қилишимиз шартлигини билдирди.\nЎзбекистон мустақил ҳуқуқ ҳимоячилари ташаббус гуруҳи ҳисоб-китобича¸ ўтган йил давомида Ўзбекистон қамоқхоналаридаги қийноқлар оқибатида 40 қа яқин маҳкум ўлган.


АПЛ тарихидаги энг яхши 11 бразилиялик / CHAMPIONAT.asia\n14:51Златан Ибрагимович АПЛга қайтиши мумкин 0 14:21Карикатура: Лукаку ва унинг жамоаси ЕЧЛ гуруҳ босқичида қолиб кетди 6 13:54Лэмпард: "Анчелотти ҳар қандай юқори савиядаги клубда иш топиши мумкин" 1 13:30ЕЧЛ. Бугунги ўйинлар учун тахминий таркиблар 0 13:28Breaking news: Шоҳруҳ Гадоев фаолиятини Европада давом эттиради 25 13:09Карпин: "28 декабрь куни Шомуродовнинг тўйи бўлади" 18 13:01"Навбаҳор" янги мавсумга тайёргарликни бош мураббийсиз бошлади 33 12:52Бугун клублар ўртасидаги Жаҳон чемпионати-2019 бошланади 3 12:46Интервью. Хорватия терма жамоаси собиқ футболчиси: "Шомуродов - топ ўйинчи" 5 12:25Гвардиола "Манчестер Сити"дан кетиши мумкин 21 12:08Бугун намойиш этиладиган футболга оид кўрсатувлар жадвали (Спорт ТВ, Матч ТВ, Футбол ТВ) 5 11:52Спортчилар ижтимоий тармоқларда 0 11:52"Челси" январда ҳужум чизиғини кучайтирадими? 1 11:27Карикатура: "Интер" Европа чемпионлар лигасида гуруҳда қолиб кетди 10 11:03Вальверде: "Барселона" Чемпионлар Лигасида ғолиб чиқишга мажбур" 11\nТеглар : Фернандиньо Филиппе Коутиньо РафаэльАлиссон БекерВиллианРоберто Фирмино\nБразилия - дунё футболига иқтидорларни етказиб берувчи асосий мамлакатлардан бири ҳисобланади.\nБу миллат вакиллари деярли барча чемпионатларда тўп тепишади. Жисмоний кураш, тезкор ўйинга мослашган Англия Премьер-лигасида ҳам бразилияликлар етарлича. Ушбу чемпионатда Бразилиядан келган ажойиб иқтидорлар тўп тепган ва буган бразилияликлардан иборат ўзига хос орзудаги жамоани тузамиз.\n"Ливерпуль" - 2018 йилдан ҳозиргача жамоада\nБразилиялик дарвозабонлар алоҳида мавзу. Европанинг топ чемпионатларида бразилиялик посбонларни кўп учратмаймиз, аммо шундай посбонни топсангиз, у ўз ишининг устаси бўлиши аниқ.\nАПЛда ўйнаган энг кучли бразилиялик посбон сифатида Алиссонни танлаймиз. "Ливерпуль" ўтган ёзда 62,5 млн. евро тўлаб, "Рома"дан Алиссон Бекерни сотиб олган эди. Дарвозабоннинг ишончли ўйини туфайли "қизиллар" охиригача АПЛ чемпионлик пойгасида иштирок этишди ва Чемпионлар лигаси ғолибига айланишди.\nБуни қарангки, айни дамда Премьер-лигада яна бир бразилиялик посбон Эдерсон тўп тепмоқда. У "Манчестер Сити" шарафини ҳимоя қиляпти, аммо ҳозирча рақобатда Алиссон устун, шу сабабли миллий терма жамоада у асосий посбон.\nЎнг қанот ҳимоячиси: РАФАЭЛ\n"Манчестер Юнайтед" - 2008-2015\nРафаэл да Силва ўсмирлигида эгизак акаси Фабио билан МЮга ўтишган. Ўша пайтда "қизил иблислар"ни бошқарган Алекс Фергюсон Рафаэлнинг ўйинларидан завқ оларди ва шу сабаб уни асосий жамоага таклиф қилади.\nЎнг қанотдаги узатма ва рейдлари билан эсда қолган ҳимоячи "Манчестер Юнайтед" шарафини 7 йил ҳимоя қилди. 2012 йилда Рафаэл МЮнинг ашаддий рақиби "Ливерпуль" дарвозасига жуда чиройли гол уришга муваффақ бўлган эди.\nРафаэл МЮда ўтказган вақти давомида уч марта Англия чемпионига айланди ва 2015 йилда "Лион"га сотиб юборилди.\nМарказий ҳимоячи: АЛЕКС\n"Челси" - 2004-2012\n"Челси" бу ҳимоячини 2004 йилнинг ёзида сотиб олган, аммо Алекси илк уч мавсумни ПСВда ижарада ўтказган. Шундан сўнг у "кўклар" сафига қайтиб, асосий таркиб футболчисига айланди. Ўйин услуби, ишончли ҳаракатлари ва курашлардаги ғалабалари туфайли Англияда Алексни "танк" деб аташган.\n"Челси" мухлислари Алекснинг нафақат ҳимоядаги ишончли ўйини, балки ҳужумга қўшилишлари билан яхши кўриб қолишган. Бу ҳимоячи ажойиб пас беришдан ташқари, жарима зарбаларини жуда яхши ижро этарди, айниқса стандартлар дарвозадан узоқ жойлашганда.\nАлекс 2012 йилда ПСЖга ўтади ва тўрт йил ўтиб "Милан"да фаолиятини якунлайди.\nМарказий ҳимоячи: ДАВИД ЛУИС\n"Челси" - 20114-2014 ва 2016 йилдан ҳозиргача\nАлекс билан бироз ўйнаган "Челси"нинг яна бир центрбеки. 2011 йил 25 млн. евро эвазига "Бенфика"дан "Стэмфорд Бриж"га ўтган Давид Луис тезда асосий таркиб футболчисига айланди. Уч ярим йил ўтиб лондонликлар ПСЖдан 49,5 млн. евролик ажойиб таклиф олишди ва бразилиялик марказий ҳимоячи Францияга кўчиб ўтди, бироқ қисқа вақтга.\n2016 йилнинг августида "Челси" Давид Луисни 35 млн. еврога сотиб олди. "Челси" бразилиялик билан Чемпионлар лигасида ғолиб бўлди, икки марта Европа лигаси чемпионига айланди, бироқ Премьер-лигада зафар қучгани йўқ. Луис 32 ёшда ва камида яна икки мавсум "Челси" шарафини ҳимоя қилади, чунки унинг Лондон клуби билан шартномаси 2021 йилда якунига етади.\nЧап қанот ҳимоячиси: СИЛВИНЬО\n"Арсенал" - 1991-2001; "Манчестер Сити" - 2009-2010\nСилвиньо "Арсенал" тарихидаги биринчи бразилиялик эди. "Тўпчилар" мухлислари чап қанот ҳимоячисини дебют ўйинидаёқ яхши кўриб қолишган. Гап шундаки, 1999 йил Силвиньода "Тоттенхэм" ва "Арсенал"дан таклиф бор эди. Натижада у "шпорлар"га рад жавобини бериб, "тўпчилар"ни танлади.\nЎйин борасида Силвиньо "Арсенал"га кўп нарса берди. Силвиньо иккинчи мавсумда рақобатни ёш Эшли Коулга бой беришни бошлади, айнан шу туфайли бразилияликни "Сельта"га 3,8 млн. еврога бериб юборишди.\n2009 йилда Силвиньо АПЛга қайтди, "Манчестер Сити" билан битим имзолади. Аммо ветеранга айланган бразилиялик "шаҳарликлар" сафида битта мавсум ўйнади ва фаолиятини якунлади.\nМарказий ярим ҳимоячи: ЖИЛБЕРТУ СИЛВА\n"Арсенал" - 2002-2008\nЖилберту Силва 2002 йилдаги жаҳон чемпионатида ўзини кўрсатди ва Бразилия терма жамоаси сафида жаҳон чемпионига айланди. Натижада Премьер-лиганинг бир қатор клублари у учун курашишди ва бу баҳсда "Арсенал" ютиб чиқди.\n"Тўпчилар" "Атлетико Минейро"га тўланган 6,9 млн. евро учун афсус чекишмагани аниқ. Жилберту Силва "Арсенал" сафида ўша даврнинг энг яхши таянч ярим ҳимоячиларидан бирига айланди ва у Лондон клуби билан 2003/04 мавсумда бирорта учрашувда мағлуб бўлмай, АПЛ чемпионига айланди.\n"Тўпчилар" сафида 244та учрашув ўтказган Жилберту Силва 2008 йилда 2,5 млн. евро эвазига "Панатинаикос"га ўтади.\nМарказий ярим ҳимоячи: ФЕРНАНДИНЬО\n"Манчестер Сити" - 2013 йилдан ҳозиргача\n"Манчестер Сити" 2013 йилнинг июлида Фернандиньо учун "Шахтёр"га 40 млн. евро тўлаганида, Англиядаги кўплаб эксперт ва таҳлилчилар бу харидга жиддий эътибор беришмаганди. Бироқ меҳнаткаш бразилиялик юқори даражада ўйнаб, жамоага катта фойда келтира олишини исботлади.\nФернандиньо - иккинчи план футболчиси ва майдонда жуда кам сезилади. Аммо бразилиялик бажараётган "қора меҳнат" тақсинга сазовор ва бугун буни ҳамма тан олмоқда. Мутахассисларнинг фикрича, Англияда Фернандиньога ўхшаган, бутун майдон бўйлаб ҳаракат қила оладиган футболчи йўқ.\nФернандиньо олти мавсум ичида "Манчестер Сити" билан Англияда ютиш мумкин бўлган барча совринларни қўлга киритди, аммо Чемпионлар лигаси соврини ҳалигача орзу бўлиб қолмоқда.\nМарказий ярим ҳимоячи: ЖУНИНЬО ПАУЛИСТА\n"Мидлсбро" - 1995-1997, 1999-2000 ва 2002-2004\nЖуниньо Паулиста 1995 йилда "Мидлсбро"га ўтади ва тезда маҳаллий мухлисларнинг ёқимтойига айланади. 1997 йилда ажойиб плеймейкер "Боро"га иккита финалга чиқишга ёрдам берди - Англия Кубоги ва Англия лига Кубоги. Афсуски Жуниньо иккала финалда ҳам мағлуб бўлди, бунинг устига жамоа Премьер-лигани тарк этди. Ўша ёзда "Атлетико" 13,8 млн. евро эвазига бразилияликни сотиб олди.\nКейинроқ Жуниньо яна икки марта "Боро" сафига қайтди. Биринчи марта 2000 йилда ижара асосида, кейинги сафар 2002 йил тўлақонли трансфер амалга оширилди. 2004 йилда "Мидлсбро" Жуниньо билан Англия лига Кубогини қўлга киритди ва бу ақлли бразилиялик фаолиятидаги ягона соврин бўлиб қолди.\n2004 йилнинг ёзида Жуниньо Паулиста "Мидлсбро"ни "Селтик"га ўзгартирди., ярим йил ўтиб у Бразилияга қайтди, кейинроқ Австралияга кўчиб кетди. Жуниньо фаолиятини 2010 йилда якунлади.\n"Челси" - 2013 йилдан ҳозиргача\n2013 йилнинг августида "Челси" бор-йўғи 35,5 млн. евро эвазига "Анжи"дан Виллианни сотиб олди ва бразилиялик жамоанинг креатив футболчисига айланди. Виллиан сўнгги олти йилда икки марта жамоанинг энг яхши футболчиси деб топилди.\nТезкор, ақлли, рақиб учун жуда хавфли қарорлар қабул қиладиган хавбек Премьер-лига тарихидаги энг яхши вингерлардан бири ҳисобланади. Кўпчилик у Англияда муваффақиятсизликка учрашини айтганди, бироқ Виллиан аксини исботлади.\nБразилиялик "Челси"да уч марта Англия чемпион бўлди, Англия Кубоги ва Англия лига Кубоги ғолибига айланди ҳамда Европа лигасида зафар қучди.\nЧап қанот вингери: КОУТИНЬО\n"Ливерпуль" - 2013-2018\nБразилиялик Коутиньо "Ливерпуль" тарихидаги энг ёрқин трансферлардан бири ҳисобланади. 2013 йилда уни 13 млн. евро эвазига "Интер"дан сотиб олишди, 5 йил ўтиб "Барселона" бразилиялик учун 145 млн. евро тўлади.\nКоутиньо бу вақт ичида жамоа ва бутун турнирнинг муҳим футболчиларидан бирига айланишга улгурди. У ўзига қўйилган "Кичик сеҳргар" лақабини тўлиқ оқлади, чунки йўқ жойдан хавфли ҳужумлар яратарди. АПЛда Коутиньонинг финт ва ҳаркатларини эслайдиган ҳимоячи ва дарвозабонлар мавжуд бўлса керак.\n"Энфилд"даги беш йилга қарамасдан Коутиньо соврин юта олмади. У 2018 йилнинг январида жамоани тарк этди, бир ярим йил ўтиб "Ливерпуль" Чемпионлар лигаси ғолибига айланди...\nМарказий ҳужумчи: ФИРМИНО\n"Ливерпуль" - 2015 йилдан ҳозиргача\n2015 йилда "Ливерпуль" 41 млн. евро эвазига "Хоффенхайм"дан сотиб олган Роберто Фирмино 4 йил ичида турнир тарихидаги энг яхши бразилиялик тўпурарга айланди. Унинг ҳисобида 48та гол бор.\nРоберто Фирмино - жамоага ҳужумда кўплаб вариантлар таклиф қила оладиган меҳнаткаш форвард ҳисобланади. Баъзилар учун ушбу бразилиялик майдонда кўринмайдиган футболчига ўхшайди, аммо унинг голлардаги меҳнати мутахассислар томонидан эътироф этилмоқда.\nБенитес билан шартнома имзолаш учун 20 миллион фунт керак?! 1\nКарикатура: Алиссон "Лев Яшин" совринини қўлга киритди 1\nАлиссон "Лев Яшин соврини" ҳақида: "Буни омад деб ҳисобламайман" 10


Эгизак фарзанд кўриш — суперовулятсия, овқатланиш, махсус воситалар – Пазанда\nГлавная / Без рубрики / Эгизак фарзанд кўриш — суперовулятсия, овқатланиш, махсус воситалар\n14.05.2021\t30 Показы\nЭгизак фарзанд кўриш учун нима қилиш керак, буни олдиндан режалаштириш мумкинми. Қуйида кўпчиликни қизиқтирадиган ушбу савол ва ҳомиладорликни режалаштиришнинг мавжуд усуллари ҳақида батафсил.\nДастлаб ембриология асосларига мурожаат қилиб, егизаклар уруғлантирилиши қай тарзда содир бўлиши ва унинг қандай турлари мавжудлигини билиб олиш керак. Шундай қилиб, уруғлантириш жараёнида нечта тухум ҳужайра иштирок етганига қараб, қуйидагилар фарқланади:\nБитта тухум ҳужайрдан ривожланадиган егизаклар (гомозиготали);\nТурли тухум ҳужайралардан ривожланадиган егизаклар (гетэрозиготали).\nУруғлантириш механизми қуйидагича бўлади:\nГомозиготали. Бу ҳолда ембрионларнинг онанинг битта тухум ҳужайрасидан ривожланади. Бунда кўп ядроли тухум ҳужайрани бир нечта спэрматозоид уруғлантиради. Бундан ташқари, худди шундай егизаклар ҳомилалик тухумнинг икки қисмга бўлиниши натижасида ҳам шаклланиши мумкин. Натижада, ривожланиш жараёнида ҳар бир бўлакдан алоҳида ембрион ҳосил бўлади. Гомозиготали егизаклар биргаликда ўсади. Улар умумий ташқи қобиқ ва битта йўлдош билан бирлашган бўлади. Бундан ташқари, бундай ҳомилаларда қон айланиши ҳам умумий саналади. Генларнинг ўхшашлиги туфайли чақалоқлар кўпинча бир жинсда ва ташқи кўринишдаги бир-бирига ўхшаш бўлишади.\nГетэрозиготали. Турли спэрматозоидлар билан бир неча тухум ҳужайрани бир вақтда уруғлантириш натижасида дунёга келади. Бундан ташқари, ҳар бир ҳомиланинг ўз қобиғи, қон айланиш тизими, алоҳида йўлдоши мавжуд. Хромосомалар мажмуасидаги фарқлар туфайли болалар одатда турли жинсда бўлишади (бир жинсда бўлишлари ҳам мумкин) ва уларнинг ташқи кўриниши турлича бўлади.\nБаъзи ҳолларда аёл организмида супэровулятсия содир бўлиб, бир вақтнинг ўзида бир неча тухум ҳужайра етилади ва фолликуллардан чиқади. Уларнинг бир вақтнинг ўзида уруғлантирилиши ва муваффақиятли имплантатсияланишида кўп ҳомилали ҳомиладорлик ривожланади. Бу жараёнлар натижасида бир вақтнинг ўзида икки ва ундан ортиқ ембрион ривожлана бошлайди.\nАёлнинг егизак билан ҳомиладор бўлиш еҳтимоли ҳақидаги саволига ҳеч бир шифокор аниқ жавоб бера олмайди. Шунга қарамай, бу ҳолатга таъсир етадиган омиллар борлигини аниқланган. Уларнинг биринчиси бу онанинг ёши. 35 ёшдан кейин аёллар организмида супэровулятсия кўпроқ содир бўлиши кузатилади. Бу ҳолат жинсий гормонлар синтезининг ошиши билан боғлиқ. Шунинг учун бу тоифа аёлларда егизаклар билан ҳомиладор бўлиш еҳтимоли юқорироқдир.\nБундан ташқари, ирсий омил жуда муҳим ўрин тутади. Статистикага кўра, егизаклар туғилиши еҳтимоли 1:85 ни ташкил етади. Агар авлодда егизаклар туғилиши кузатилган бўлса, кейинги авлодларда бу еҳтимоллик юқорироқ бўлади. Шуни есда тутиш керакки, бу хусусият фақат аёл чизиғи орқали насл суради.\nБугунги кунда замонавий технологиялар мавжудлиги туфайли тиббий муассасага ташриф буюриб, она батафсил кўрикдан ўтгач бирваракайига икки ёки ундан ортиқ фарзандли бўлиш еҳтимолини аниқроқ билиб олиши мумкин. Бундан ташқари, ЭКУ муолажаси ўтказиш масаласини муҳокама қилиш имкони бўлади.\nТабиий равишда егизакларга ҳомиладор бўлиш\nЭгизакларни орзу қилаётган оналар бунга эришишнинг кафолатланган ва самарали усулларини излашади. Бундай ҳолатда улар дугоналарининг тажрибаси, кўпгина форумлардан олинган маълумотларни асос қилиб олишади. Шунга қарамасдан, ҳар бир организмнинг индивидуал эканлигини ҳисобга олиш лозим, шунинг учун фақатгина олинган маълумотларнинг ўзи етарли бўлмайди.\nЭгизакларнинг уруглантирилиши учун генетикларнинг ёрдамига мурожаат қилиш керак. Ихтисослашган марказларда текширувлар егизак фарзанд кўриш мумкинлигига ойдинлик киритади ва аниқ тавсиялар беради. Oдатда, улар қуйидагиларни ўз ичига олади:\nВитамин комплексларини қабул қилиш;\nOқсилга бой ва сут маҳсулотларини кўпроқ истеъмол қилиш.\nOвулятсияни рағбатлантириш ёхуд стимулятсия қилиш — бу менструал сиклда бир нечта тухум ҳужайра етиштиришга мўлжалланган чора-тадбирлар мажмуидир. Бундай ҳаракатлар натижасида тухумдонларда икки ёки ундан ортиқ тухум ҳужайра етилади ва фолликуллардан ажралиб чиқади. Натижада, егизак ҳомиладорлик еҳтимоли анча ошади.\nМанипулятсия организмга репродуктив тизимда овулятсия жараёнларини рағбатлантирадиган гормонал воситаларни киритишни назарда тутади.\nOдатда кўп ҳомилали ҳомиладорликни режалаштириш гормонал тэрапия курсини ўз ичига олади. Бунда шифокорлар аёлларга прогестэрон ва фолликул стимулятсияловчи гормонлар буюрадилар. Ушбу бирикмалар кўп миқдорда тухум ҳужайраларнинг фаол пишиб етилишига ҳисса қўшади, имплантатсия жараёнини рағбатлантиради.\nТэрапияни бошлашдан аввал аёлга қондаги гормонлар консентратсиясини аниқлаш учун қон таҳлили белгиланади. Oлинган маълумотларга асосланиб, даволаниш курси, доза, давомийлиги кўрсатиб ўтилади. Фойдаланиладиган препаратлар орасида қуйидагиларни ажратиб кўрсатиш мумкин:\nМавжуд прогнозлаш усулларининг аксарияти тавсия ўрнида саналади ва аёл организмининг физиологик хусусиятларига асосланади. Бунда асосан қуйидагиларга еътибор берилади:\nТанадаги жинсий гормонлар контсентратсияси ортиши кун узунлиги билан ортади. Шунга кўра, егизак фарзандли бўлиш учун қулай вақт ёз фаслининг бошлари саналади.\nOқсил жинсий гормонлар консентратсиясини оширади. Ушбу хусусиятни ҳисобга олган ҳолда, аёлларга ҳомиладорликни режалаштириш даврида таомномага кўпроқ гўшт ва сут маҳсулотлари киритиш тавсия етилади.\nЖинсий алоқа позалари\nАйрим аёлларнинг фикрига кўра, егизаклар ривожланиши еҳтимолини ошириш учун махсус позалар мавжуд. Албатта улар битта тухум ҳужайра ривожланганида бесамар саналади, бироқ тухум ҳужайралар бирдан ортиқ бўлган ҳолларда эркак уруғ суюқлигининг бачадон бўйнига яқинроқ тушиши ва уларнинг «сафарини» тезлаштиришга кўмаклашади. Бу аёл юқоридан келган ва миссионэрлик позалари саналади.\nРатсионни оқсил билан бойитиш. Юқорида айтилганидек, оқсил аёл гормонларининг синтезини фаоллаштиради. Ёғсиз гўшт (мол, қўй гўшти), балиқ организмни оқсил билан бойитишга ёрдам беради.\nМевалар. Нок, киви, олма, ананас, нектаринлар, шафтоли организмни витамин ва микроелементлар билан тўйдиради.\nСут ва сут маҳсулотлари. Қатиқ, ёгурт, творог, қаттиқ пишлоқлар нафақат оқсил, балки бошқа фойдали моддаларнинг конидир.\nБугунги кунда энг замонавий ва муваффаққиятлик еҳтимоли юқори бўлган муолажа ЭКУ ёхуд сунъий уруғлантириш саналади. Бу муолажа бир вақтнинг ўзида бир, икки ва ҳатто учта уруғлантирилган тухум ҳужайрани киритишни назарда тутади. Аксарият ҳолларда имплантатсия муваффаққиятли ўтади.\nэгизак фарзанд куриш\nэгизак фарзанд куриш учун\nэгизак куриш учун\nтушда эгизак фарзанд\nтушда эгизак фарзанд курса\nэгизак фарзанд кўриш учун нима қилиш керак\nэгизак фарзанд куриш календари\nэгизак фарзанд куриш сирлари\n3 эгизак курган ота\nсиам эгизак порно\nэгизак фарзанд куриш дуоси\nэгизак тугиш сири\nвидео эгизак эко\nэгизак буржи хакида маълумот\nПред. Қинни торайтириш — малҳамлар, уй шароитида машқлар бажариш, жарроҳлик усуллари\nСледующая Эгизак хомиладорлик белгилари — дастлабки аломатлар кандай намоён булади\nДӯмбоққина бӯличкани тайёрлаш усули ретцепти ӯзбек тилида\nУй шароитида тайёрланадиган хот-дог\nМен сизни севаман-СЕВГИ ХАКИДА ШЕРЛАР


11:36 / 24.08.2017 | Abdulaziz | 5872\nАссалому алайкум! Излаш хизматида айнан мeн бeрмоқчи бўлган савол йўқ экан. Мeн ўзи учун бeҳуда ишларни тарк қилиш киши Исломининг ҳусниданлигини биламан, ушбу ҳадисни замирида катта фойдалар ётганини яқинда ҳаётимга татбиқ қилиб тушундим. Олдин мeн ашаддий футбол мухлиси эдим, тeлeвизор кам кўрсам-да кўп филмлар кўрардим, ҳeч қайси футболни видeоси ёки ўзини тунда бўлса ҳам кўрмасдан ўтказиб юбормасдим. Энди юқоридаги нарсалардан воз кeчишга қарор қилдим, холис Аллоҳ учун! Фақат интeрнeтда янгиликлардан хабардор бўламан ва Шайхимиз раҳимаҳуллоҳнинг китобларини ўқишга одатландим “hilol e-book”дан. Ҳаётим олдингидан-да гўзаллашганини ва кўп нарсага улгураётганимни сeздим. Саволим, энди ҳозирда бачкана бўлмаган, уятсиз ва бeҳаё гаплардан узоқ бўлган, ҳаётимизда, воқeликдаги очиқ ҳақиқатларни ҳазиломус тарзда халққа eтказадиган қизиқчиларни концeртларини концeрт залига алоҳида вақт ажратиб эмас, диски чиққанда олиб кўрса бўладими, жоизми? Мeн баҳона кўпчилик билиб оларди дeган умидим бор. Агар уни ҳам тарк қилишим шариат бўйича шарт бўлса айтсаларингиз бўлди. Савол ёзишимдан олдин сизларни маслаҳатларингиз билан иш тутишга ният қилдим. Фурсатдан фойдаланиб, “hilol e-book” андроид дастурини тузишдаги мeҳнатлари учун жамоангизга жуда юксак ҳурматим борлигини айтмоқчи эдим. Қўлимиздаги смартфон қурилмасидан жуда унумли фойдаланаяпмиз. Аллоҳга ҳамдлар бўлсин! Ишларингизни ривожини бeрсин!\nВа алайкум ассалом! Ёлғончилик хулқларнинг ёмони ва ўта пасткашлик бўлиб, Ислом шариати уни иймонни сусайтирадиган, иймондан узоқлаштирадиган ва мунофиқликнинг белгиларидан бўлган хулқ деб эътибор қилади. Шариатимиз муайян, истисноли ўринлардан бошқа ўринда ёлғон гапиришга рухсат бермайди. Бу истисноли ўринлар ичида ҳазиллашиб ёлғон гапиришга ўрин йўқ. Ҳатто Расулуллоҳ соллаллоҳу алайҳи васаллам одамларни кулдириш мақсадида гапириладиган ёлғондан ҳам қайтарганлар. Айтганларки: “Гапириб қавмни кулдириш учун ёлғон гапирадиган кимсага вайл бўлсин, вайл бўлсин, вайл бўлсин,...” Имом Абу Довуд, Термизий ва Насоийлар ривояти. Ёлғоннинг зарари катта ва барча разолатларга пойдевор бўлгани учун Расулуллоҳ соллаллоҳу алайҳи васаллам вайлни такрор-такрор айтдилар. Бошқа ҳадисда эса шундай деганлар: “Банда ёлғонни ҳатто мазаҳ ва жанжал ўрнида ҳам тарк қилмагунича тўлиқ иймон келтирган бўлмайди, агарчи ўзи ростгўй бўлса ҳам” Имом Аҳмад ва Тобаронийлар ривояти. Валлоҳу аълам!


Роберто Карлос «Реал»га қайтмоқда » Скачать музыку бесплатно новинки музыки 2016-2017\nРоберто Карлос «Реал»га қайтмоқда\nКомментариев: 0 Просмотров: 213 Дата: 22-01-2016, 07:22 Бразилиялик собиқ футболчи Роберто Карлос яқин вақт ичида ўзининг собиқ жамоаси «Реал»да иш бошлайди. Бу ҳақда Маrса хабар тарқатди. 42 ёшли мураббий келаси ҳафтада мураббийлар штабига қўшилиши кутилмоқда. Тахмин қилинишича, Карлоснинг вазифаси ёшлар жамоалари ва «Реал» бош мураббийи Зинедин Зидан ўртасида алоқани йўлга қўйишдан иборат. Карлос ўзининг илк мураббийлик фаолиятини Россиянинг «Анжи» жамоасида ўтаган, ўшанда у Андрей Гордеевга ёрдамчилик қилганди. Кейинроқ эса у Туркияда «Сивасспор»ни бошқарди ва ҳатто «Йил мураббийи» сифатида тақдирланди. Бундан олдинроқ, у Ҳиндистонда «Мумбай Сити» жамоасига бош мураббий бўлиши мумкинлиги ҳақида хабар берилганди. Унинг ўзи эса бир неча кун олдин «Реал»га қайтиши бўйича музокаралар бошлангани ҳақида хабар қилганди. Маълумот учун, Роберто Карлос 1997 йилдан 2006 йилга қадар "Реал"да ўйнаган ва 584 учрашувда майдонга тушиб, 71та гол урган эди.


19 апрел 2021, Тошкент вақти: 15:23\nЛивиядаги қочқинлар лагери ҳаво зарбаларидан кейин.\nБМТнинг Қочқинлар иши бўйича Олий Комиссарлиги Ливиядаги қочқинлар лагерига уюштирилган ҳужумни қоралади ва ҳукуматни зудликда тергов ўтказишга чақирди.\n-Ҳозир амалга ошириладиган энг биринчи иш - бу ўта диққат билан ўтказиладиган терговдир. Ҳужум учун ким масъул эканини аниқлаш ва бу шахсларни жазога тортиш шарт, - деди 3 июль куни Олий Комиссарнинг расмий вакили Чарли Яксли.\nЛивия пойтахти Триполидаги қочқинлар лагерига 3 июль куни берилган авиазарба оқибатида камида 44 киши ҳалок бўлиб, 80 киши жароҳат олди. Бу ҳақда мамлакатнинг жаҳон ҳамжамияти томонидан тан олинган ҳукумати вакиллари маълум қилди\nЛивия расмийлари авиазарбалар учун маъсулиятни шу йил апрель ойида Триполи томон ҳаракат қилаётган генерал Халифа Хафтар бошчилигидаги назоратдан чиққан Ливия Миллий армияси(ЛМА)га юкламоқда.\nЛивия Миллий армияси қочқинлар лагерига авиазарбалар бергани борасидаги айбловларни инкор қилди.


05:00 / 28.02.2017 4856 pdf Ўқиш режими + -\nАбу Зарр розияллоҳу анҳудан ривоят қилинади: «Расулуллоҳ соллаллоҳу алайҳи васаллам уч марта: «Уч кишига Аллоҳ қиёмат куни гапирмайди, назар солмайди ва покламайди. Уларга аламли азоб бор», дедилар». «(Унда) булар ноумид бўлиб, зиёнда экан-да! Эй Аллоҳнинг Расули, улар ким?» дедим. «(Улар – кибрланиб) изорини судраб юрувчи, берганини миннат қилувчи, савдо молини ёлғон қасам билан ўтказувчилар», дедилар».\nАбу Барза Асламий розияллоҳу анҳудан ривоят қилинади:\n«Расулуллоҳ соллаллоҳу алайҳи васаллам: «Сизлар учун энг қўрққаним – қоринларингиз ва фаржларингиз борасидаги тойдирувчи шаҳватлар, залолатга элтувчи фитналардир», дедилар».\nРозийн ривоят қилган.\nЖобир ибн Абдуллоҳ Ансорий розияллоҳу анҳудан ривоят қилинади:\n«Расулуллоҳ соллаллоҳу алайҳи васаллам: «Зулм қилишдан қўрқинглар! Чунки зулм – қиёмат кунининг зулматларидандир. Зиқналикдан қўрқинглар! Чунки зиқналик сизлардан олдингиларни ҳам ҳалок қилган, бир-бирининг қонини тўкишгача, ўзларига ҳаром бўлган нарсаларни ҳалол санашгача олиб борган», дедилар».\nИзоҳ: Зулмкор одам қиёмат куни унинг йўлини ёритадиган солиҳ амаллардан маҳрум бўлиб, зулмат гирдобида қолиб кетади. Чунки Аллоҳ таоло Таҳрим сурасининг 8-оятида: «У Кунда Аллоҳ Набийни ва у билан бирга бўлган иймон келтирганларни шарманда қилмас. Уларнинг нурлари олдиларида ва ўнг тарафларида юриб борур», деган.\n«Расулуллоҳ соллаллоҳу алайҳи васаллам: «Ким сумъа қилса, Аллоҳ уни эшиттириб қўяди. Ким риё қилса, Аллоҳ уни кўрсатиб қўяди», дедилар».\nИзоҳ: Риё – бирор амални одамлар кўрсин деб қилишдир. Сумъа – бирор амални одамлар эшитсин деб қилишдир. Шариат истилоҳида бундай амаллар кичик ширк ҳисобланади.\nКим бирор амални одамлар эшитсин деб қилса, Аллоҳ унинг нияти холис эмаслигини одамларга эшиттириб, шарманда қилади. Ким бирор амални одамлар кўрсин деб қилса, Аллоҳ унинг нияти холис эмаслигини одамларга кўрсатиб, айбларини очиб қўяди.\n1. Уч тоифага Аллоҳ қиёмат куни гапирмайди, назар солмайди ва покламайди. Уларга аламли азоб бор. Улар – кибрланиб, изорини судраб юрувчилар, берганини миннат қилувчилар, савдода молини ёлғон қасам билан ўтказувчилардир.\n2. Расулуллоҳ соллаллоҳу алайҳи васаллам умматларининг ҳаромдан ризқ ейишидан, шаҳватни ҳаром йўл билан қондиришидан ҳамда залолатга кетказувчи фитналардан энг кўп қўрққан эканлар.\n3. Зулм қилишдан сақланиш керак, чунки зулм қиёмат кунининг зулматларидандир.\n4. Зиқналикдан сақланиш керак, чунки зиқналик олдинги умматларни ҳалок қилган, бир-бирининг қонини тўкишгача, ўзлари учун ҳаром бўлган нарсаларни ҳалол санашгача олиб борган.\n17:04 / 08.01.2017 72780\n17:04 / 08.01.2017 2161\n3592 17:31 / 03.05.2018\n3526 19:10 / 12.03.2018\n10439 15:31 / 16.08.2018\n70954 11:56 / 10.10.2018


«Газимиз учта Ўзбекистонни боқа олади» — энергетика вазири - XABAR.INFO\n«Газимиз учта Ўзбекистонни боқа олади» — энергетика вазири\nҲозирги газ ҳажми учта Ўзбекистон учун етарли, дея маълум қилди энергетика вазири Алишер Султонов. У аҳоли энергия манбаларига оқилоналик билан муносабатда бўлиши зарурлигини таъкидлади. Унинг сўзларига кўра, 95 миллион аҳолиси бўлган ва ишлаб чиқариш ривожланган Туркия ҳам, 35 миллион аҳолиси бўлган Ўзбекистон ҳам йилига 45 миллиард кубометр газ истеъмол қилади.\nЎзбекистон энергетика вазири Алишер Султонов «Америка овози»га берган интервьюсида энергетика ресурсларидан оқилона ва самарали фойдаланиш бўйича мулоҳазалари билан ўртоқлашди.\nВазир айрим ҳудудларга газ қувурлари ётқизилган тақдирда ҳам газ етиб бормаслиги, боиси босим йўқлигини таъкидлади.\n«Қувур келгани билан газ келмайди. Чунки босим йўқ миқдор бўлгани билан. Бу — тизимли муаммо. Иқтисодиёт нуқтаи назаридан ҳам, менталитет, дунёқараш нуқтаи назаридан ҳам», — деди у.\nУнинг сўзларига кўра, яқинда йирик турк компанияси раҳбари бош вазир Абдулла Ариповга Ўзбекистонда газ билан боғлиқ катта муаммолар мавжудлигини маълум қилган.\n«У шундай деяпти: «Туркия давлатида ишлаб чиқариш, саноат ривожланган, буларнинг барчаси энергия ресурсларини талаб қилади. Бизнинг аҳолимиз 95 миллион. Уларнинг ҳам яшаши яхши, ҳеч ким қишда совуқда ўтирмайди. Биз 95 миллион аҳоли ва ривожланган саноат билан йиллик 45 млрд куб метр газ истеъмол қилсак, Ўзбекистон 35 миллион аҳоли билан 45 млрд куб метр газ истеъмол қилмоқда», — дея туркиялик тадбиркорнинг сўзларини келтирди энергетика вазири.\nАлишер Султоновнинг таъкидлашича, ҳозирги кундаги мавжуд газ захиралари: «Учта Ўзбекистонни боқа олади».\n«Шунинг учун „энергосамарадорлик“ бизнинг йиллар давомидаги асосий шиоримиз бўлиши керак. Энг асосий ислоҳотимиз, бу — энергия тежамкорлиги. Бу нарсани кичкина болачанинг миясига: тишингни тозалаётганда сувни ўчириб қўй, хонадан чиқаётган чироқни ўчир, кабиларни сингдириб қўйсак… Оддий мисоллар. Чунки бунинг ичида жуда ҳам кўп нарса бор. Бунинг ичида ишлаб чиқаришнинг ҳам энерготежамкорлиги бор. Ҳозирги кунда 90 фоиз, майли 70 фоиз ишлаб чиқаришда энерготежамкорликка жавоб бермайдиган ускуналар ўрнатилган, эски-эски. Ўшани ҳозир модернизация қиладиган бўлсак, янгисини қурадиган бўлсак, 2−3−4 баробаргача энергияни кам ишлатади. Бу жараён бошланди», — деди у.\nВазирнинг фикрича, Ўзбекистон яқин вақтларга қадар қайта тикланувчи энергия манбаларидан фойдаланмаган деган қарашларнинг катта хато эканлигини таъкидлаб ўтди.\nСирдарёда бир ой аввал бевақт вафот этган бошлиқнинг ўрнига тайинланган раҳбар жиноят устида қўлга олинди


Бош вазир маслаҳатчиси: Бишкек номи Манас деб ўзгартирилмайди | ҚИРҒИЗИСТОН ЯНГИЛИКЛАРИ\nБош вазир маслаҳатчиси: Бишкек номи Манас деб ўзгартирилмайди\nБош вазир маслаҳатчиси Фарид Ниязов Kloop.kgга берган интервьюда ҳуқуқ ҳимоячиси Тўқтайим Уметалиеванинг Қирғизистон пойтахти номини Манас дея ўзгартириш ташаббуси ҳукуматда кўрилмаслигини билдирди. Уметалиева сўзларига кўра, шаҳарнинг номи ўзгариши «халқнинг руҳий кўтарилиши»га олиб келади.\nҚирғизистондаги нодавлат ташкилотлар иттифоқи бошчиси Тўқтайим Уметалиева ҳукуматга Бишкек номини Манас деб ўзгартиришни таклиф қилганди.\nҲуқуқ ҳимоячиси Kloop.kg билан суҳбатда шаҳар номи ўзгариши қирғизистонликларга кўтаринки руҳни олиб келиши мумкинлигини айтди.\nУметалиева сўзларига кўра, айни кунларда қонуний ташаббус қатори шаҳар номи ўзгаришини истаганларнинг имзосини йиғувчи қўмита тузилмоқда.\n«Шаҳар номи ўзгариши орқали биз муросага келишимизни хоҳлаяпман, ҳудди Манас бизни бирлаштиргандай. Пойтахт унинг номини олгандан кейин, биз бир халқ эканимизни тушуниб етади», —дея ҳисоблайди ҳуқуқ ҳимоячиси.\nБироқ, бош вазир Алмазбек Атамбаев маслаҳатчиси Фарид Ниязовнинг Kloop.kgга билдиришича, Бишкек номининг Манасга ўзгартириш ташаббуси ҳукуматда қаралмайди.\nҲукумат матбуот хизмати бошчиси Қадир Токтогуловнинг билдиришича, давлат маъмурияти тарафидан шаҳар номини ўзгартириш ташаббуси бўлмаган.\n«Манасга ёдгорлик ўрнатиш ҳақида парламент қарори бор холос», —деди Токтогулов.\nПойтахт мэри иса Омуркулов бутун дунёда Қирғизистон пойтахти Бишкек деб билишларини айтди.\n«Шаҳар номи жуда тўғри ва муносиб қўйилган. Шунинг учун, шаҳар номини ўзгартириш зарурати йўқ», —деди шаҳар бошчиси.\nНафақахўр Галина Леонидовна шаҳар номини ўзгартириш жуда катта харажатларни талаб қилишини айтди.\n«Бизда Манас аэропорти, Манас кўчаси, Манас ёдгорлиги бор. Шаҳарни ҳам Манас деб номлашнинг нима хожати бор? Шахсан мен барча нарса ўз ўрнида қолиши керак деб ҳисоблайман», —деди нафақахўр.\nШаҳарнинг бошқа яшовчиси Эмил Жумабаев шаҳар номини ўзгартириш тарафдори.\n«Манас қирғиз халқи учун жуда кўп нарса қилган», —деди Жумабаев.\nАйпубу Асановна ҳам Жумабаев фикрини маъқуллади.\nТўқтайим Уметалиева Қирғизистондаги 2005 йилдаги президент сайловларига ўз номзодини президентликка қўйган биринчи талабгор аёл, мамлакатдаги фаол ҳуқуқ ҳимоячиларидан бири.\n«Бу масалани референдумда ҳал қилиш керак»\n«Демократия ва фуқоролик жамияти учун» коалицияси бошчиси Динара Ошурахунова Уметалиеванинг Бишкек номини Манас деб ўзгартириш ғоясини «яхши» деб атади.\n«Бу ғояни амалга ошириш қачонки мамлакатда яхши иқтисод бўлса, одамлар қўлида пул бўлса ўринли бўларди. Жамиятда ижтимоий фаровонлик бўлса бу каби ташаббусларни ишга ошириш мумкин», —деб билдирди Ошурахунова.\nҲуқуқ ҳимоячиси фикрича, хозирги ҳолатда пойтахт номини ўзгартиришни таклиф қилиш «айб иш».\n«Иқтисод бузилган, иш йўқ, болаларнинг ейдиган овқати йўқ. Менимча энг аввало шу ҳақда ўйлаш керак. Бу энг зарур бўлган муаммолар», —деди ҳуқуқ ҳимоячиси.\n«Фуқоролар коррупцияга қарши» ҳаракати бошчиси Тўлейқан Исмаилова сўзларига кўра, Бишкек номини ўзгартириш масаласи референдумда ҳал қилиниши керак.\nАла-Тоо майдонида Манасга янги ёдгорлик\n2004 йилда Бишкек марказий майдонига ўрнатилган ва бу вақт ичида икки инқилоб гувоҳи бўлган озодлик ҳайкали шаҳар мэрияси қошидаги қурилиш бошқармаси ишчилари томонидан 28 июлдан 29 июлга ўтар кечаси демонтаж қилинганди.\nЖорий йилнинг 23 августига қадар демонтаж қилинган «Эркиндик» монументи ўрнига Манас достони қаҳрамони Манаснинг ёдгорлиги ўрнатилади.\n28 июл куни тунда Бишкек марказий майдонига икки гуруҳ инсонлар йиғилдилар — бирлари ёдгорлик демонтажига қаршилик билдирган бўлсалар, иккинчилари билъакс, ҳукмат қарорини қўлладилар.\n«Либерал ёшлар клуби» вакили Зина Абдурасулова ёдгорликнинг кўчирилишига қарши эканини билдирди.\n«Манумент [озодлик] — қирғизистонликлар ҳуррияти тимсолидир. Баъзи давлатларда бу каби ёдгорлик умуман йўқ. Биз Манас учун ҳайкал қўйилишига қаршимасмиз, лекин озодлик манументининг кўчирилишини ҳам хоҳламаймиз», —деди Абдурасулова.\nБироқ, ёшлар парламенти вакили Мавлян Аскарбеков ҳайкалнинг кўчирилаётганини маъқуллаб, ёдгорликдаги аёл тимсолини «тушунарсиз» деб атади.\nМанас ўз номи билан аталувчи достон бош қаҳрамони. Унинг барча қирғизларни бириктирганлиги айтилиб келади.\n«Манас» достони — дунёнинг энг узун достонларилан бири қатори ЮНЕСКО маданий меърослари сафига киритилган.\nҚирғизистон пойтахтидада аэропорт ва кўча номлари Манас номи билан аталган. Талас вилоятида эса, «Манас Ордо» номли маданий марказ жойлашган.\nАввалги мақолаЎтган йилга нисбатан гўшт нархи 60 сомга қимматлади\nНавбатдаги мақолаЎш шаҳриинг ичимлик сувига “Овропа банки” томонидан 7 500 млн евро ажратилиши кутилмоқда.


«Юбилей айфони»даги хатони ҳам Apple расман тан олди! - Terabayt.Uz\n«Юбилей айфони»даги хатони ҳам Apple расман тан олди!\nApple компанияси янги iPhone X флагманида татбиқ этилган Face ID – юзни таниш функцияси билан боғлиқ хатони расман тан олди. Бу ҳақда компания расман эълон қилган pdf форматли ҳужжатда маълумот берилган.\nМазкур функция смартфон соҳибининг юзини инфрақизил датчикли камера ёрдамида сканерлаш орқали таниб, блокировкани шу билан очишга хизмат қилади. Бироқ унинг тақдимот маросимидаёқ Face ID ишламай қолиб, анча гап-сўзларга сабаб бўлган эди. Бу тўғрида турли фикрлар кўпаявергач, компания ноилож, шундай муаммо юзага келиши мумкинлигини расман эътироф этишга мажбур бўлди.\nApple эълон қилган ҳужжатда айтилишича, эгизакларнинг, шунингдек, шунчаки ўзаро ўхшаш ака-укалар ёки опа-сингилларнинг юзларини танишда Face ID адашиши мумкин. Булардан ташқари, яна 13 ёшдан кичик болаларнинг юзларини танишда ҳам мазкур функция адашиши эҳтимоли бор, чунки уларнинг юз бичимлари тўлиқ шаклланиб улгурмаган.\nУмуман олганда, буларни Apple муаммо деб ҳисобламаяпти ва шунчаки, шу каби ҳолатлар юзага келса, смартфонни парол билан ҳимоялашни тавсия этяпти.\nЭслатиб ўтамиз, Apple Watch Series 3 смарт-соатларида юзага келган нуқсон сабабли купертинолик гигант расман баёнот бериб, айбини тан олган эди. Шунингдек, iPhone 8 ҳамда iPhone 8 Plus эгалари ҳам телефонда гаплашиш чоғида динамикдан жонга тегувчи шовқин чиқаётганидан нолишган ва мазкур нуқсон дастурий таъминот билан боғлиқлигига ҳам Apple иқрор бўлган.\n#Apple #iphone X #смартфонлар #янги технологиялар #Face ID


Kun.uz ижодий жамоаси вакиллари Сурхондарё вилояти Сариосиё туманида жойлашган ва кўпчиликка машҳур Сангардак шаршараси ҳақида репортаж тайёрлаш учун воҳага сафар қилди.\nБаланд тоғлар оралаб шаршара жойлашган Сангардак қишлоғига кетар эканмиз, эшак минган 3 нафар ёши улуғ инсонни учратдик.\nҚизиққонлигимиз тутибми ёки ёши улуғ инсонлар билан суҳбатлашиш истагими – машинадан тушиб, улар билан ҳол-аҳвол сўрашдик.\nМезбонлар кимлигимиз, қаердан келиб, қаёққа кетаётганимиз ҳақида суриштиргач, бироз тортиниш билан ўзлари яшаётган Хўжайи хубон қишлоғи одамларини қийнаб келаётган муаммо ҳақида гапириб қолишди ҳамда бу муаммони олиб чиқиб, мутасаддиларга, шу соҳа масъулларига етказишимизни ҳам илтимос қилишди.\n«Бизнинг Хўжайи хубон қишлоғимиз Сангардак шаршарасига кетиш йўлида жойлашган. Тоғда завод, фабрикалар йўқ. Қишлоқ одамлари фақат чорвачилик билан кун кўради. Аммо охирги йилларда шу тирикчилигимиздан ҳам айрилиб қолиш хавфи билан яшаяпмиз. Гап шундаки, тоғларимизнинг яйловлари бу ерлик бўлмаган фермерга берилган. Фермер эса чорваларимизни тоғ яйловларига боқишимизга қўймаяпти.\nТирикчилигимиз шундан бўлса, биз энди нима қилайлик?» – дейди суҳбатдошларимиздан бири Жўра Бобо.\nУнинг қўшимча қилишича, қишлоқ ҳудудидаги тоғ ерларини ҳисобига олган фермер ва қишлоқ одамлари ўртасида зиддиятлар кучайиб бормоқда.\nЖумладан, сафаримиз куни ҳам хўжайи хубонликларнинг мол-қўйи ўша фермернинг фарзандлари томонидан «гўштга топширамиз» дея, ҳайдаб кетилган экан.\n«Одамларимизнинг боши қотган. Энди молимизни қаёққа олиб борамиз, дейишяпти.\nҚишлоғимизнинг болалари уларни урмоқчи ҳам бўлишди. Лекин мен уларни тўхтатиб турибман. Бирор ечими топилиб қолар», – дейди Жўра бобо.\nБиз тоғликларни қийнаб келаётган ушбу муаммо ва мавжуд зиддиятли вазият бўйича Сурхондарё вилояти ҳокими Тўра Боболовдан изоҳ олдик.\n«Тўғри, қишлоқда ўша жойнинг одамлари яшайди, уларнинг тирикчилиги чорвадан. Агар бу одамлар ишли бўлмаса, бирор жойдан даромад келиб турмаса, нима қилиши керак? Масаланинг ечими шундайки, ўша жойлардан аввало хонадонлар фойдаланиши керак.\nМен бу мурожаатни, албатта ўрганиб кўраман. Ечимини қилиб берамиз», – деди ҳоким.\nСурхондарё вилояти ҳокими Тўра Боболов\nЎзбекистонда охирги йилларда яйловларнинг кенг тарзда ўзлаштирилиши, фермер ва кластерлар ҳисобига бериб юборилиши ортидан қишлоқ одамларида чорвасини боқиш учун жой етишмаслиги муаммоси юзага келмоқда.\nЎзбекистонда 95 фоиздан ортиқ чорва ҳайвонлари аҳоли хонадонларида етиштирилади.\nЯйловлар ва озуқа етишмаслиги, қимматлашиши ортидан эса бозорлардаги гўшт нархи ҳам кескин ўсиб боряпти.\nЯқинда нурободлик бир гуруҳ одамлар туман ҳокимлиги биноси олдига ўз сурувини ҳайдаб келиб, ҳокимдан яйлов талаб қилганди. Ижтимоий тармоққа маълум бўлган шу ҳолатнинг ўзиёқ Ўзбекистонда яйловлар масаласи жиддий қайта таҳлил қилиниши кераклигини кўрсатади.\nЧунки муаммо «биз кўп гўшт еяпмиз, шунинг учун ҳам гўшт қиммат», қабилидаги кулгили изоҳлар билан хаспўшланиш даражасидан аллақачон ўтиб кетган.\n23:01 / 10.05.2021\nБоғибўстон қишлоғига қандай йиртқич ҳужум қилмоқда?


Ўзбекистон Президенти Жаҳон банки делегациясини қабул қилди\nЎзбекистон Республикаси Президенти Шавкат Мирзиёев 2018 йил 18 январь куни Жаҳон банки бош ижрочи директори Кристалина Георгиева бошчилигидаги делегацияни қабул қилди.\nУшбу нуфузли халқаро молиявий институт делегацияси таркибига Жаҳон банкининг вице-президенти Сирил Мюллер, минтақавий директори Лилия Бурунчук, ижрочи директори Вернер Грубер ҳамда банкнинг Ўзбекистондаги ваколатхонаси раҳбари Хидеки Мори ҳам киритилган.\nДавлатимиз раҳбари меҳмонларни самимий қутлар экан, Ўзбекистон ва Жаҳон банки гуруҳи ўртасидаги мамлакатимиз иқтисодиётининг турли тармоқларида устувор инвестиция лойиҳаларини амалга оширишга қаратилган шериклик изчил ривожланиб бораётганини алоҳида таъкидлади.\nЎтган йили Тошкент ва Нью-Йорк шаҳарларида банк раҳбарияти билан бўлиб ўтган очиқ ва амалий учрашувлар ўзаро ҳамкорликни кенгайтириш, уни сифат жиҳатдан янги босқичга кўтаришга хизмат қилгани қайд этилди.\nЎзбекистон Республикаси Жаҳон банкига 1992 йилда аъзо бўлган. Ўзаро ҳамкорликнинг ўтган даврида умумий қиймати 2,9 миллиард доллардан зиёд имтиёзли кредит маблағлари жалб қилинган ҳолда, 30 дан ортиқ лойиҳа амалга оширилди ва бу борадаги ишлар давом эттирилмоқда.\nАнгрен – Поп электрлаштирилган темир йўл линиясининг қурилиши, энергетика ва саноат объектларида замонавий ва энергиятежамкор технологияларни жорий этиш, транспорт инфратузилмасини ривожлантириш, аграр тармоқ салоҳиятини ошириш, сув ресурсларини бошқариш ва сув таъминотини яхшилаш, шошилинч тиббий ёрдам тизимини модернизация қилиш, таълим соҳасини такомиллаштириш ҳамда мамлакатимизнинг деярли барча ҳудудларини қамраб олган бошқа кўплаб лойиҳалар шулар жумласидан.\nУчрашувда 2017-2021 йилларга мўлжалланган Ҳаракатлар стратегиясига мувофиқ мамлакатимизни ривожлантиришнинг устувор йўналишлари доирасидаги шерикликни янада кенгайтириш масалалари муҳокама қилинди.\nЖаҳон банкининг узоқ муддатли молиявий ресурсларини жалб қилган ҳолда инвестиция лойиҳаларини сифатли ва ўз вақтида тайёрлаш, уларни самарали амалга ошириш масалаларига алоҳида эътибор қаратилди.\nҚишлоқ хўжалиги, транспорт ва логистика, ижтимоий инфратузилма ва коммунал хўжаликни модернизация қилиш, молия секторини ривожлантириш, илғор технологиялар, давлат ва хусусий сектор шериклиги механизмларини жорий этиш, бизнесни қўллаб-қувватлаш соҳаларидаги лойиҳалар, тиббиёт ва таълимдаги дастурларни амалга ошириш ҳамкорликнинг устувор йўналишлари этиб белгиланган.\nЖаҳон банки бош бошқарувчи директори Кристалина Георгиева Ўзбекистон Президенти Шавкат Мирзиёевга самимий қабул учун миннатдорлик билдириб, Жаҳон банки президенти Жим Ёнг Кимнинг эзгу тилакларини етказди.\nЖаҳон банки вакиллари мамлакатимизда амалга оширилаётган, барча соҳа ва йўналишларни қамраб олган ислоҳот ва ўзгаришларнинг янги босқичига юксак баҳо бердилар. Буларнинг барчаси мамлакатимизнинг узоқ истиқболга мўлжалланган барқарор ижтимоий-иқтисодий тараққиётига, аҳоли фаровонлигини изчил оширишга мустаҳкам замин бўлаётгани таъкидланди.\nКристалина Георгиева Жаҳон банки устувор миллий ва минтақавий лойиҳаларни амалга ошириш доирасида Ўзбекистон Республикаси билан кенг миқёсли шерикликни янада кенгайтиришга тайёр эканини билдирди.


ФВВ сел келиш хавфидан огоҳлантирди - 10 Мая 2022 - www.SheJoT.CoM\nГлавная » 2022 » Май » 10 » ФВВ сел келиш хавфидан огоҳлантирди\nҚашқадарё вилояти: Яккабоғ, Деҳқонобод, Чироқчи, Китоб, Шаҳрисабз, Қамаши, Ғузор туманларида;\nСамарқанд вилояти: Ургут, Самарқанд, Булунғур, Нуробод, Қўшработ, Каттақўрғон, Паяриқ, Жомбой, Иштихон туманларида;\nАндижон вилояти: Андижон, Асака, Жалақудуқ, Қўрғонтепа, Пахтаобод, Избоскан, Хўжаобод, Марҳамат туманларида ва Хонобод шаҳрида сел-сув тошқин ҳодисалари кузатилиши мумкин.\nТоғли ва тоғолди ҳудудларда истиқомат қилувчи аҳоли, дам олиш масканларида дам олувчилар ва ушбу ҳудудларда ҳаракатланувчи ҳайдовчилардан эҳтиёткорлик чораларини кўриш сўралади.\nШунингдек, ФВВ матбуот хизмати сел келганда зарур ҳаракатлар бўйича тавсияларни ҳам эълон қилди.\nҚайд этилишича, сел оқимларидан фақат қочиб қутилиш мумкин. Сел хавфи тўғрисида ҳабар эшитгандан сўнг дархол хавфсиз жойга кўчиш ҳаракатларини қилиш керак. Сел оқимининг тез фурсатда шаклланиши, унинг тезлигини ҳисобга олган ҳолда, хабар тарқатиш ва муҳофаза тадбирларини бажариш учун вақт жуда чегараланганлигини (бир неча дақиқадан 10-20 дақиқагача бўлиши мумкин) доимо ёдда тутиш лозим.\n— сел оқимидан халос бўлишнинг иложи бўлмаса, баландроқ тепалик устига, дарахтга ёки бирор баланд мосламалар устига чиқиш керак. Одатда сел 3-5 соат давом этиши мумкин;\n— сел оқими ўтгандан сўнг девор ва устунларнинг ҳолатини, газ, электр ва сув таъминотининг созлигини текшириш зарур.


ТАШРИФДАН ТАШРИФГАЧА АНДИЖОНДА ҚАНДАЙ ИШЛАР АМАЛГА ОШИРИЛДИ - AUZ.UZ\nТАШРИФДАН ТАШРИФГАЧА АНДИЖОНДА ҚАНДАЙ ИШЛАР АМАЛГА ОШИРИЛДИ\nПрезидентимиз Шавкат Мирзиёев 2020 йил 21-22 май кунлари Андижон вилоятига ташрифи чоғида кўплаб истиқболли лойиҳалар билан танишиб, вилоятда олиб борилаётган қурилиш-бунёдкорлик ишлари кўламини кенгайтириш, саноат, қишлоқ хўжалиги, хизмат кўрсатиш ва сервис соҳаларини жадал ривожлантириш, аҳоли учун муносиб турмуш шароити яратиш юзасидан тегишли вазифаларни белгилаб берган эди.\nЎтган вақт мобайнида мазкур топшириқлар ижроси юзасидан муайян ишлар амалга оширилди. Жумладан, ўтган йилда жами 37,9 триллион 913,7 миллиард сўмлик ялпи ҳудудий маҳсулот ишлаб чиқарилди. Белгиланган истиқболли режалар аввалги йилнинг мос даврига нисбатан саноатда 4,6 фоизга, қишлоқ хўжалиги маҳсулотлари ишлаб чиқариш 2,9 фоизга, қурилиш ишлари 4,9 фоизга, чакана савдо айланмаси 10,4 фоизга, хизматлар соҳаси 3,4 фоизга ўсишга эришилди.\nАйни кунга қадар рўйхатга олинган хўжалик субъектлари сони 43 минг 82 та бўлиб, шундан кичик ва хусусий бизнес субъектлари 37 минг 828 тани ташкил этади. Биргина жорий йилнинг ўтган даврида вилоятда 2 минг 668 та янги тадбиркорлик субъектлари ташкил этилди. Натижада 5 минг 152 та иш ўринлари яратилди.\nВилоятда ўтган йили 1,5 триллион сўмлик инвестициялар ўзлаштирилиб, 233 та лойиҳа амалга оширилди. Ана шу лойиҳалар доирасида ишга туширилган корхоналарда 13 минг 222 та янги иш ўринлари яратилди.\nВилоятда 2021 йилда 587 миллион АҚШ доллари миқдорида экспорт амалга оширилган бўлиб, январь-май ойларида 225,5 миллион доллари миқдоридаги маҳсулотлар экспорт қилинди. 2021 йилда 47 та лойиҳа доирасида жами 386 миллион доллар, шундан 249 миллион доллар тўғридан-тўғри хорижий инвестиция ва кредитлар ўзлаштирилиши, 16 та йирик лойиҳа ишга тушурилиши режалаштирилган.\nБугунги кунда Андижон вилоятида фармацевтика саноатида 17 та дори воситалари ва тиббий буюмлар ишлаб чиқарувчи корхона фаолият кўрсатмоқда. 2021-2022 йилларда умумий қиймати 84,8 миллион долларга тенг дори воситалари ва тиббий буюмлар ишлаб чиқарувчи 10 та лойиҳа амалга оширилиши режалаштирилган. Ушбу лойиҳалар амалга оширилиши натижасида йилига 665,8 миллиард сўмлик маҳсулот ишлаб чиқарилиши ва 900 та янги иш ўринлари яратилиши кўзда тутилган.\n2020 йилда вилоятда 1 минг 679 минг тонна мева-сабзавот маҳсулотлари етиштирилган, 2021 йилда эса 1 минг 847 минг тонна ҳосил олиш режалаштирилган. Ҳозирда вилоятда 321,5 минг тонна мева-сабзавотни қайта ишлаш қувватига эга 30 та корхона фаолият олиб бормоқда. Ушбу корхоналар вилоятда етиштирилаётган мева-сабзавот маҳсулотларининг 19 фоизини қайта ишлаш имконига эга.\nВилоятда жорий йилнинг ўтган беш ойи давомида турли йўналишлар бўйича жами 1 триллион 329 миллиард сўм миқдорида кредит ажратилди. Айни пайтга қадар вилоятда 13 та пахта-тўқимачилик, 14 та мева-сабзавотчилик, 18 та ғаллачилик, 5 та пиллачиликка, шунингдек, чорвачиликнинг турли тармоқларига ихтисослашган қатор кластер корхоналар ташкил этилиб, фаолият кўрсатмоқда. Биргина пахта-тўқимачилик кластерлари томонидан 4 минг 100 та янги иш ўринлари яратилди.\nЖорий йилда вилоятда “Янги тартибдаги” уй-жойлар қурилиши бўйича дастур ишлаб чиқилган бўлиб, жами 83 та кўп қаватли уй-жойлар қурилади. Айни пайтда бу борадаги ишлар авж палласида. Аҳоли бандлигини таъминлаш борасида салмоқли ишлар амалга оширилди. Жорий йилда 150 минг ишсиз фуқароларнинг бандлигини таъминлаш бўйича “Йўл харитаси” ишлаб чиқилган. Ўтган беш ой давомида 104 минг 851 нафар ишсиз ва банд бўлмаган фуқаронинг бандлиги таъминланди.\n2020 йилда 58,8 минг оила “Темир дафтар”га киритлган эди. Йил якуни бўйича 51,3 минг оиланинг даромади оширилиб камбағалликдан чиқарилди. Жорий йилда 7 минг 577 та оила даромадларини ошириш ҳисобига “Темир дафтар”дан чиқариш режалаштирилган. Бундан ташқари “Аёллар дафтари”га киритилган 29 минг 587 нафар аёлга амалий ёрдам кўрсатилди. Жумладан, 9552 нафар ишсиз ижтимоий ҳимояга муҳтож аёлларнинг бандлиги таъминланди. “Ёшлар дафтари”га киритилган 44 минг 770 нафар ёшларнинг 29 минг 952 нафарига ёрдам кўрсатилиб, дафтардан чиқарилди.\nВилоятнинг турли ҳудудларида 93,4 гектар ер майдонига эга 20 та “Ёшлар саноат ва тадбиркорлик зоналари”лари ташкил этилди.


Lotinchada 7 декабр 2021, 23:07 Жаҳон\nРоссияга Африка давлатлари ва Гонгконгдан келган фуқаролар 14 кунлик карантинга олинади\n«Роспотребнадзор» раҳбари Анна Попова Россияга Африканинг тўққиз давлати ва Гонконгдан келган ҳар бир киши учун икки ҳафталик мажбурий карантин жорий қилинишини маълум қилди, дея хабар берди РИА Новости.\nРўйхатга Ботсвана, Зимбабве, Лесото, Мадагаскар, Мозамбик, Намибия, Танзания, Эсватини, Жанубий Африка ва Гонконг киритилган. Ушбу мамлакатлардан келган ҳар бир киши 14 кун давомида изоляция қилиниши ва икки марта коронавирус учун ПЦР-тестларидан ўтиши керак.\nЖанубий Кореяда коронавируснинг омикрон штамига чалинганлар сони 36 нафарга етди\nКорея Касалликларни назорат қилиш ва олдини олиш агентлиги (KDCA) маълумотларига кўра, Жанубий Кореяда омирон штаммининг тасдиқланган ҳолатлари сони 36 тага етди.\nKDCA маълумотларига кўра, 12 та янги ҳолатдан учтаси чет элдан келган фуқароларда, тўққизта инфекция эса вируснинг мамлакат ичида юқиши натижасида юзага келган. Ҳозирда яна етти киши тестдан ўтказилмоқда.\nБурундида қамоқхонада юзага келган ёнғинда 40 га яқин одам ҳалок бўлди\nБурунди пойтахти Гитега шаҳридаги қамоқхонада содир бўлган ёнғинда 38 киши вафот этди, 69 киши оғир яраланди. Бу ҳақда РИА Новости хабар берди.\nҚайд этилишича, камида минг нафар маҳбус сақланаётган қамоқхонада ёнғин эрталаб соат 4 да келиб чиққан. Қизил Хоч ходимлари ва ўт ўчирувчилар зудлик билан воқеа жойига етиб келишган, бироқ бинони тезда тарк этишган.\nБеларусда пиротехника воситалари сотилишига рухсат берилди\nБеларус ҳукумати 2020 йил август ойида президентлик сайловларидан кейинги норозилик намойишлари фонида киритилган пиротехника маҳсулотларининг улгуржи ва чакана савдосига қўйилган тақиқни бекор қилди.\nБеларус Республикаси Вазирлар Кенгашининг 2020 йил 11 августдаги 475-сонли «Пиротехника маҳсулотларининг муомаласи тўғрисида»ги қарори ўз кучини йўқотган деб топилсин», дейилади ҳукумат фармойишида.\nCуданда номаълум қуролли шахслар ҳужуми оқибатида 48 киши ҳалок бўлди\nСуданнинг Ғарбий Дарфур штатининг Жебел-Мун ҳудудида номаълум қуролли шахслар томонидан уюштирилган ҳужумда камида 48 киши ҳалок бўлди. Бу ҳақда ТАСС хабар берди.\nГувоҳларнинг айтишича, қуролланган одамлар Кереинек шаҳрини ўраб олиб, уни оғир қуроллардан ўққа тута бошлаган, сўнгра қочқинлар лагерини ёқиб юборган. Судан Шифокорлар марказий қўмитаси ҳужум натижасида 48 кишининг жасади ва яна кўп ярадорлар топилганини айтди.\nОхирги бир ой ичида Жебел-Мун ҳудуди жами 100 га яқин кишининг ўлимига сабаб бўлган қуролли тўқнашувлар марказига айланди.\nАҚШ инсон ҳуқуқлари бузилгани учун Пекин Олимпиадасига дипломатик бойкот эълон қилди\nАҚШ ҳукумати 2022 йилги Пекин Олимпиадасини дипломатик бойкот эълон қилишга қарор қилди. Расмий амалдорлар ўйинларга бормайди, деди Оқ уй матбуот котиби Жен Псаки.\nХХРнинг Шинжондаги геноцидни ва бошқа инсон ҳуқуқлари бузилишини инобатга олган ҳолда, Байден маъмурияти Пекинда 2022 йилги қишки Олимпия ва Паралимпия ўйинларига дипломатик ёки расмий делегация юбормайди.\nБу қарор спортчиларга таъсир қилмайди — АҚШ терма жамоаси ҳали ҳам Олимпиадада қатнашиши мумкин. Халқаро олимпия қўмитаси (ХОҚ) АҚШ расмийларининг қарорини ҳурмат қилишини маълум қилди: «Шу билан бирга, ушбу баёнот Олимпиада ва спортчиларнинг иштироки сиёсатдан ташқарида эканлигини кўрсатади ва биз буни олқишлаймиз «.


ИнтерФУТБОЛ :: Интеграция кубоги ёхуд ЎФФ ва ОФКга янги турнир бўйича таклиф\nИнтеграция кубоги ёхуд ЎФФ ва ОФКга янги турнир бўйича таклиф\nУЕФА ЖЧ-2018дан кейин, тўғрироғи, келгуси йилнинг сентябрь ойидан ўз қарамоғидаги терма жамоалар ўртасида бутунлай бошқача мусобақа - Миллатлар лигасига старт беради.\nЯнги турнир формат нуқтаи назаридан аксарият миллий чемпионатларни эслатиб юборади: Европа футбол уюшмасига аъзо 55та мамлакат терма жамоаси ЖЧ-2018 саралаш босқичидаги иштироки якунлари бўйича тузиладиган коэффициентлар рейтингига асосан 4та дивизион («A», «B», «C» ва «D»)га бўлинади.\nУшбу рейтинг жорий йил 15 ноябрь куни эълон қилинади. «Кўҳна қитъа»даги янги ғоя таъсирида ўйга чўмдик: Осиёда ҳам шунга ўхшаш мусобақа ташкиллаштириш мумкинми?\nАлбатта, мумкин. Фақат ташаббус керак, ҳаракат зарур. ЎФФнинг янги раҳбарияти шундай ғояни илгари суриб, ОФКга Интеграция кубоги номи остида янги турнир ташкиллаш таклифини юборса, нима бўлади?\nЎйлаймизки, натижа чиқиши-чиқмаслигидан қатъий назар, федерациямизнинг Осиё футболи бошқарув органи олдидаги обрўси ошади.\nНомга келсак, ОФК президенти кубоги ёки «Чақирув кубоги» каби атамалар билан янги турнирга ўзгача шукуҳ бағишлаш қийин. Майли, мусобақа йўлга қўйилса, унга дейлик, бош ҳомий номини бериш ҳам мумкин. Яъни бу иккинчи масала.\nБиринчиси эса турнирни ташкиллашдир. Хўш, мақсад нима?\nАёнки, УЕФАда бўлгани каби терма жамоаларнинг ФИФА кунлари ўртоқлик ўйинларисиз қолиши эҳтимолини олиш. Демак, қуйида таклиф моҳияти ва унинг формати хусусида бироз суҳбатлашсак.\nОсиё - бу шундай улкан ҳудудки...\nМаълумот ўрнида айтиш жоиз, ҳозир ОФК таркибида 47та футбол ассоциацияси бор. Шулардан биргина Шимолий Мариана ороллари ФИФА аъзоси эмас, холос.\nЧунончи, Шимолий Мариана жамоаси АҚШ олимпия қўмитаси тизимига киради. Тан олайлик, 44 579 000 километр квадратга чўзилган (Австралияни ҳисобга олмаганда, албатта) ва 4 462 676 731 киши истиқомат қиладиган шундай улкан ҳудуд учун мунтазамлик касб этувчи янги турнир зарур. Лоақал савияси паст жамоаларни ўрта даражага тортиш учун.\n16 октябрь куни эълон қилинган ФИФА рейтингига кўра, жамоаларни 4та лигага бўлиб оламиз. Рейтингга асосан ЖЧ-2018 саралашининг охирги раундида ўйнаган Таиланд термаси 3-лигадан жой олса, ФИФА томонидан дисквалификация қилинган Қувайт жамоаси тўртинчи даражали гуруҳга тушади.\nАгарда ҳозирги ҳолат бўйича тақсимласак, миллий жамоамиз «А» лигасидан жой олади. Умуман, Шимолий Мариана термасини қўшмасак, 3та лига 12тадан жамоани ўз ичига олади, яна бири эса 10та термани. 12та жамоаси бор лигаларда 3та ёки 4тадан гуруҳ шакллантириш мумкин. Яна бир лигада эса 3та гуруҳ юзага келади.\n«A» лигаси (12та жамоа): Эрон, Австралия, Япония, Хитой, Ж.Корея, С.Арабистони, БАА, Ўзбекистон, Сурия, Ироқ, Фаластин, Қатар\n«B» лигаси (12та жамоа): Ливан, Ҳиндистон, Уммон, Яман, Иордания, Туркманистон, Филиппин, Қирғизис-тон, Вьетнам, Тожикистон, Баҳрайн, КХДР\n«C» лигаси (10та жамоа): Таиланд, Гонконг, Хитой Тайпейи, Афғо-нистон, Мьянма, Мальдив ороллари, Лаос, Индонезия, Малайзия, Камбоджа\n«D» лигаси (12та жамоа): Сингапур, Непал, Макао, Бруней, Қувайт, Бутан, Гуам, Шарқий Тимор, Бангладеш, Мўғулистон, Шри-Ланка, Покистон\nЛигаларнинг якуний таркиби Осиё кубоги-2019 саралаш босқичи якунлангач, 2018 йил апрель ойида эълон қилинадиган рейтингга асосан тузилса, яна яхши.\nТаъкидлаш жоиз, ҳозирги ҳолатда С.Арабистони, Қатар ва Эрон жамоалари битта лигага тушсада, гуруҳдош бўлмайди. Дипломатик ва сиёсий масалаларда ўзаро келишолмаётган бошқа мамлакатларга нисбатан ҳам худди шу қоидани қўллаш мумкин.\nОсиё кубоги-2023 мезбонлик ҳуқуқи учун Хитой, Ж.Корея ва Ҳиндистондан расман ариза тушган. Агар мезбонлик шулардан бирига берилса, баа-2019дан кейинги турнир вақти яна ёз фаслига тўғри келиши эҳтимоли юқори.\nБу ҳолатда тиғизлик юзага келади: ноябрь-декабрь ойлари ЖЧ-2022, орадан 8-9 ой ўтиб, Осиё чемпионати. Ҳозирча Қатар мундиали саралаши формати эълон қилинмади. Лекин амалдаги тизим қўлланилса керак, барибир.\nЯъни ЖЧ ва Осиё кубоги саралаши қўшма тарзда олиб борилади. Айни шундай формат янги турнир ташкиллашга жиддий тўсқинлик қилмайди. Демак, Интеграция кубогини биринчи марта 2019 йил сентябрь - 2020 йил июнь оралиғида гуруҳ босқичи ва финал раунди шаклида ўтказиш мақсадга мувофиқ.\nТабиийки, илк мусобақа синов вазифасини бажариб беради. Хуллас, турнир икки босқични ўз ичига олади. Биринчи босқични 2019 йил сентябрь - 2020 йил июнь оралиғига кубок соҳибини аниқлаб берувчи финал раундини эса 2022 йил январь ёки мартга белгилаш мумкин.\nТўғри, аниқ муддатларни танлаш учун аввало, ФИФА тақвимини диққат билан ўрганиб чиқиш зарур. Яна бир томони, янги турнир аҳамиятини ошириш йўлида 4та лига ғолибларига Осиё кубоги-2023 йўлланмасини тортиқ этиш ҳам мумкин.\nЭътиборлиси, ҳозирги ҳолатда «D» лигасига тушадиган жамоалардан фақатгина Сингапур ва Қувайт термалари қитъа биринчилигида қатнашган. Демакки, янги турнир кўплаб жамоалар учун янги имкониятлар эшигини очади.\nИнтеграция кубоги тахминий тақвими (лигалар учун)\n2019 йил 30 август - 1 сентябрь\n2019 йил 5-7 сентябрь\n2019 йил 11-13 октябрь\n2019 йил 17-19 октябрь\n2019 йил 15-17 ноябрь\n2019 йил 21-23 ноябрь\n2020 йил 5-6 июнь\nМусобақа қандай бошланади?\nЖЧ-2022 стартигача ОФК таркибида нечта жамоа бўлиши ҳақида 100 фоиз аниқлик билан гапириш қийин. Зеро, Фижи ва Янги Зеландия каби Океания вакиллари ҳам ОФКга талпинаётганию, Қозоғистонда УЕФАдан чиқиб, Осиё футбол оиласига қайтишни ўйлаётганлари хусусида гап-сўзлар йўқ эмас.\nУлкан ҳудудда янги форматда турнир ташкиллаш ва уни бир текисда ўтказиш осон эмаслиги ўз-ўзидан тушунарли. Боз устига, давлатлар ўртасидаги сиёсий муаммолар ҳам тез-тез спорт принципларига халақит беради.\nЭнг оғриқли томони, Осиёда терма жамоалар савияси ўртасида ҳамон осмон ва ерчалик фарқ сақланиб турибди. Дейлик, айрим мамлакатларда футбол ҳаттоки, биринчи рақамли спорт тури ҳам эмас.\nМисол учун, Ҳиндистон ва Бангладешда крикет қанчалик оммавийлиги ҳақида алоҳида тўхталиш ортиқча. Шундай экан, ОФКдан қуйи лига жамоаларига мусобақада қатнашиши учун амалий ёрдам бериш талаб этилади.\nТахминларга асосланган гуруҳлар\nЮқорида ФИФАнинг янги рейтинги асосида 46та жамоани 4та лигага тақсимладик. Энди тегишли равишда уларни гуруҳларга бўлиб чиқамиз.\n«A» лигаси (12та жамоа)\n1-гуруҳ: Эрон, Австралия, Фаластин\n2-гуруҳ: Ж.Корея, БАА, Сурия\n3-гуруҳ: С.Арабистони, Ўзбекистон, Ироқ\n4-гуруҳ: Япония, Хитой, Қатар\nБу ерда ўзимиз учун энг осон вариантни танладик. Кўриниб турибдики, қитъа грандларига ҳам бундай форматдаги турнирда осон бўлмайди.\nИроқ ва Фаластин каби ўртамиёна жамоалар эса 3-4 йил ичида анча кучайиб, исталган рақибга жиддий хавф туғдириши мумкин. Мисол учун, Сурия термасида бундай гуруҳ ғолиби бўлиш имконияти йўқ эмас.\nМуаммо. Ўз ўрнида, жамоаларнинг сафар ўйинларига бориши ва кейинги тур ўйинига қайтишини кўриб чиқсак. Халқимизда «Йўл азоби - гўр азоби» мақоли бор.\nМисол учун, Тошкентдан Ар-Риёдгача масофа 2790 километрга тенг ва самолётда 13 соату 35 дақиқа учишга тўғри келади, албатта, Истанбул орқали парвоз қилинса (энг тез элтадиган йўл шу).\nКейин у ердан Ироқ термаси ўйинлари ўтказиладиган Малайзияга бориш учун (6377 километр) 8 соат учиш керак бўлади. Қисқаси, узундан-узун парвоз...\nТўғри, бундай оғирлик 2та ўйинни тахминан 5-6 кун ичида кетма-кет сафарда ўтказишга тўғри келсагина юзага чиқади.\n«B» лигаси (12та жамоа)\n1-гуруҳ: Ҳиндистон, Ливан, Яман\n2-гуруҳ: Баҳрайн, Филиппин, Тожикистон\n3-гуруҳ: Иордания, Туркманистон, Вьетнам\n4-гуруҳ: Уммон, КХДР, Қирғизистон\n«C» лигаси (10та жамоа)\n1-гуруҳ: Афғонистон, Камбоджа, Лаос, Индонезия\n2-гуруҳ: Таиланд, Мьянма, Хитой Тайпейи\n3-гуруҳ: Гонконг, Мальдив ороллари, Малайзия\n«D» лигаси (12та жамоа)\n1-гуруҳ: Сингапур, Бутан, Покистон\n2-гуруҳ: Қувайт, Бруней, Шри-Ланка\n3-гуруҳ: Непал, Бангладеш, Мўғулистон\n4-гуруҳ: Гуам, Шарқий Тимор, Макао\nҲозирча қуръа жараёни бўйича гапириш қийин. Чунки 46та термадан нечтаси мусобақага қўшилиши номаълум. Ҳар ҳолда, Индонезия, Қувайт ва Покистон олдида ФИФА тақиқи бор.\nМусобақа якунида лигалараро ўрин алмашиш тартибини соддагина белгиласа бўлади: гуруҳлар ғолиблари юқорига чиқишади, аутсайдерлар аксинча, битта паст лигага тушишади. «A» лигаси гуруҳлари ғолиблари эса Интеграция кубогини олиш учун ўзаро кураш олиб боришади.\nБошқа қитъа вакиллари билан ўйнамаймизми?\nЎзбекистондан Австралияга доимий учиш имконияти бор (Япония ёки С.Ара- бистонига ҳам). Бундай имконият Ж.Корея, Хитой, борингки, Ироқда ҳам мавжуд. Бироқ бошқалар...\nҚизиқ, янги турнир Эрон ва Япония каби Европа ҳамда Африка вакиллари билан ўртоқлик ўйинлари ташкиллашда муаммога учрамайдиган термалар учун нима беради?\nМисол учун, форсларнинг 2016-2017 йиллардаги ўртоқлик учрашувларига қаранг: 02.06.2016. Македония - Эрон - 1:3; 07.06.2016. Эрон - Қирғизистон - 6:0; 10.11.2016.\nЭрон - Папуа-Янги Гвинея - 8:1; 18.03.2017. Эрон - Ироқ - 1:0; 04.06.2017. Черногория - Эрон - 1:2; 05.10.2017. Эрон - Того - 2:0; 10.10.2017. Россия - Эрон - 1:1.\nКўриниб турибдики, март ёки сентябрь ойлари эронликларга ортиқча муаммо туғдирмайди. Қолаверса, турнир ўйинларидан холи ойларда исталган жамоа бошқа қитъа вакили билан ўртоқлик ўйини ташкиллаштириши мумкин.\nЎзбекистон термасига қарасак, жамоамиз охирги 4 йил ичида бошқа қитъа вакиллари билан атиги 4 марта ўйнади: 08.09.2014. Ўзбекистон - Янги Зеландия; 07.06.2016. Ўзбекистон - Канада; 24.08.2016.\nЎзбекистон - Буркина-Фасо; 23.01.2017. Грузия - Ўзбекистон. Ваҳоланки, миллий термамиз 2014 йилнинг ўзида 12та ўртоқлик ўйинида майдонга тушганди: май - 2та, август - 1та, сентябрь - 2та, октябрь - 3та, декабрь - 4та.\nФИФАнинг асосий ҳомийларига назар ташласак, улар орасида Осиёдаги брендлар ҳам бор: Adidas, Coca-Cola, Gazprom, Hyundai|Kia Motors, Visa, Wanda Group, Qatar Airways (жами 7та). ОФКнинг асосий ҳомийлари эса 17та: Emirates, Nike, Nikon Corporation, Epson, Aramex, Kirin, Konica Minolta, Toshiba, TOTO, Asahi, Toyota, Saison Card, Samsung, Makita, ING, FamilyMart, Hyundai.\nУларнинг кўпи Ж.Корея ва Япония брендлари ҳисобланади. Янги турнирга ҳам бемалол уларни бош ҳомий сифатида жалб этиш истиқболини кўриб чиқиш керак.\nШунингдек, турнир ғолибларига мукофот белгилашда алоҳида ўйинлар ва гуруҳ миқёсида ўзини кўрсатган футболчилар манфаатидан келиб чиқиш мақсадга мувофиқ.\n2015 йилги Осиё кубоги ўйинларини 80та телеканал лицензия орқали бутун дунёга узатди, трансляцияларни 800 млн. киши ТВ орқали томоша қилди. Демакки, ташкил этилажак янги турнир лоақал Осиёнинг ўзида яхшигина телеаудитория тўплашига ишониш мумкин.\nМаълумотларга кўра, ЖЧ-2026-нинг 8та йўлланмаси ОФКга берилади. Яна ҳал қилинмаган 2та ўрин борлигини инобатга олсак, қитъадошларимизда 8,5та чипта учун курашиш имкони бор.\nТерма жамоамизнинг кучли 8таликка кириш имконияти бизни бўшаштириб юбормаслиги керак. Чунки Ироқ ва Сурия каби жамоалар ҳам отни қамчилаши турган гап.\nЙўлланмалар сони ортиши натижасида жойларда футболга муносабат кескин ўзгариши аниқ. Шундай экан, ҳозирги даражани ушлаб қолиш эмас, янада кўтарилиш ҳақида ўйлашимиз шарт.\nБунинг учун савияли бош мураббий ва доимий халқаро тажриба зарур.


Ўлимга олиб келувчи макияж: барчага сабоқ бўладиган америкалик қиз ҳикояси - Zamin.uz\n13:40 / 04.04.2021\nЎлимга олиб келувчи макияж: барчага сабоқ бўладиган америкалик қиз ҳикояси\nАгар Кети Райтга бир кун уни ўлим ёқасига олиб келадиган кундалик пардози ҳамда уни фақат профессионал шифокорлар қутқариши ҳақида айтилганда, у албатта, ишонмаган бўлар эди. Ҳаммаси ҳам шу тарзда бошланди.\nГўзаллик оламида иккита қоида кўпчилик томонидан бузилади:\nчўтка ва спонжларни мунтазам ювиш;\nҚоида тариқасида ушбу қонунбузарлик фожиали оқибатга олиб келмайди. Аммо Техас штатининг Остин шаҳрида яшовчи 21 яшар Кети Райт айнан юқоридагиларга амал қилмагани учун бу дунёдан кўз юмишига бир бахя қолди.\nҲаммаси шунчаки оддий бошланган эди. Эрталаб уйғонган Кети юзида кичик ҳуснбузарни кўрди. Кети барча каби уни сиқиб ташлади-да, макияж қилиб, коллежга жўнаб кетди. Эртаси куни эса кичик ҳуснбузар изи ёнида, бурун кўпригида каттагинаси турар эди. Кети ундан ҳам халос бўлди. Аммо ҳуснбузар йўқ бўлиш ўрнига яллиғланди, қизнинг юзи шишиб, оғриқ ва тана ҳарорати пайдо бўлди. Ота-она тез ёрдам чақиришга қизини кўндирди ва унинг ҳаётини сақлаб қолди.\nКасалхонада унга шифокорлар жиддий стафилококк инфекцияси борлигини маълум қилган. Тери остида кўпайган бактериялар эпидермиснинг чуқур қатламларига, сўнгра ички органларга кириб бориши мумкин. Агар вақтида шифокорлар ёрдам кўрсатмаганида, инфекция кўзга тушиб, кўриш қобилиятини пасайтириши ёки охири ўлим билан тугайдиган мия касаллигигача бориши мумкин эди.\nҚандай қилиб стафилококк инфекция ярага тушган бўлиши мумкин? Шифокорлар Кетининг терисига тегган барча буюмларни текшириб кўрди. Натижада бўяниш чўткаларида хавфли бактериялар мавжуд эканлиги аниқланган.\n«Ухлашдан олдин макияжни тозалашни ҳеч унутмаганман, юз терисини ҳамиша тозалаб, яхши парвариш қилар эдим. Аммо чўтка ва спонжларни ювишга эринардим, бу эса менга қимматга тушди.\nМен ушбу воқеани дунёдаги барча қизлар ҳозироқ бўяниш воситаларини яхшилаб ювиб, сўнгра фойдалансин. Улар менинг қайғули тажрибамни такрорламайди, деган умид билан ёздим», – дейди Кети ўзининг Facebook саҳифасида.\nФото: Cosmopolitan “Замин” янгиликларини “Инстаграм”да кузатиб боринг\n16-04-2021, 23:25, Спорт\nЯнгиликлар » Ҳаёт тарзи » Ўлимга олиб келувчи макияж: барчага сабоқ бўладиган америкалик қиз ҳикояси\nБугун, 23:05, Жамият


Mening fikrim - 294-s-p/19\nЯнги турар-жойларга навбатларнинг шаффофлигини таъминлаш ҳақида\nМуаллиф:KO‘MAKOV ALBERT G‘AFUROVICH\nЮртимизда амалга оширилаётган ислоҳотлар фуқароларнинг давлатга бўлган ишончини янада ошишига хизмат қилмоқда. Ислоҳот ва ўзгаришлар қилиниши лозим бўлган яна бир масала, бу ҳам бўлса уй-жойга навбатларнинг шаффофлиги билан боғлиқ масаладир. Ҳозирги кунда республикамизнинг барча ҳудудларида ёш оилалар, аҳолининг турли қатламлари учун янги турар-жой комплекслари барпо этилмоқда. Ана ўша уй-жойларга навбатларнинг шаффофлиги таъминланмаган. Натижада навбатларнинг сунъий ўзгариши, ортиқча оворагарчиликлар, ҳокимият биноларига қатнаб асабийлашиш каби ҳолатлар барчанинг дилини ҳира қилмоқда.\nШу сабабли, маҳаллий ҳокимият - туман ва шаҳар ҳокимликлари расмий веб-сайтларида янги турар-жойларга навбатларни электрон тарзда кузатиш имконини берадиган онлайн платформани ташкил этишни таклиф қиламиз.\nTaklifga qo'shilaman lekin joylardagi ayrim xodimlar mansab faoliyatidan qonun doirasidan chetga chiqib qolgani sezilib qoladida... bunga nuqta qo'yish kerak...\n11 Июнь 2019, 18:24\nТаклифни куллаб кувватлайман. Хокимиятлар ва кишлок курилиш инвест ташкилотларида хеч кандай навбат деган нарсани узи йук. Уларга мурожаат килиб бирор натижага эришолмайсан. Хар сафар мурожат килганингда янги хужжат талаб килинади ва хужжатлар таркибига янги узгаришлар киритилади аммо натижа йук.\n28 Май 2019, 22:38\nDJAKBAROV KADIRJAN AMINJANOVICH\nТугри таклиф куллаб кувватлайман. Бу масалада тегишли мутасадди ташкилотга мурожаат килсанг уй-жой таксимоти учун жавоб берувчи мутахассис -"Мен янгиман, эски ишларга мендан олдин ишлаганлар жавоб берсин" - деган жавоб оласан. Яна икки ой утиб мурожат килсанг яна янги мутахассис утирган булади ва яна шу жавобни оласан.\n28 Май 2019, 11:30\nMAMBETKARIMOV BAXADIR KEUNIMJAYEVICH\nНавбатга куйишни Давлат хизматлари марказларига бериш керак деб уйлайман. Ана шунда ортикша аворагаршиликнинг ооди олинади. Бу менинг фикирим\n27 Май 2019, 22:12\nKARIYEV XUSNIDDIN SADIRDINOVICH\nҚўллаб қувватлайман. Менга хатто уй ажратиш ҳақида туман хокимининг хати берилган бўлса хам уй ажратиб беришмаган. Хатто президент порталига мурожаат қилиб ҳам бу муаммони еча олмаганман. Қонунчиликда бунинг ечими мавжуд экан, фақат унинг ижросини таъминлаб қўйишса бўлди эди. Афсуски, ҳар доим қонунлар ижроси қийин масала бўлган.\n27 Май 2019, 15:19


“Юмалоқ хат” ва юмалоқ муҳр « Ўзбекистон Халқ Ҳаракати\n“Юмалоқ хат” ва юмалоқ муҳр\n28 July 2014 - 15:14\n“Озодлик” радиосининг хабар беришича хорижга чиқаётган ўзбекистонликларнинг паспортига юмалоқ муҳр уриш чеклаб қўйилибди. Ўтган ҳафта четга чиқувчилар оқимини тўхтатиш учун паспорт столлари мулозимларига қатъий кўрсатма берилган.\nБундан ташқари, маҳаллаларда четга чиқишга интилаётганлар ҳакда билги тўплаш ишини маҳалла оксоколлларига буюрилгани ҳам ҳаммага маълум.\nЮмалоқ муҳрни олиш махалла “Оқсоқоллар”нинг “юмалоқ” (чақимчилик) хати”га боғлиқ эмиш.\nБу “оқсоқол”ларнинг қора ишларини илҳом билан давом эттираётганини бутун эл кўриб турибди ва улар халқни бездирди дейди, тошкентлик бир ўқувчимиз.\n“Озодлик” радиосининг Андижон¸ Хоразм ва Сурхондарëдаги манбаларининг айтишича¸ четга чиқиш эҳтимоли юксак бўлган кишиларнинг янги биометрик паспортларига юмалоқ муҳр уриш атайлаб кечиктирилмоқда.\nЎтган ҳафта Тошкентда туман паспорт столлари ва ОВИР идораси мулозимлари махсус суҳбатдан ўтишган.\n– МХХ ва прокуратура вакиллари иштирокидаги бу суҳбатда одам савдоси ва фуқароларнинг чет элларда турли экстремист гуруҳларга қўшилиб кетишини олдини олиш учун алоҳида ҳушëрлик зарурлиги уқтирилди. Хусусан, 18 ëшдан 35 ëшгача бўлган аëллар¸ 18 ëшдан 45 ëшгача бўлган эркакларнинг чет элга чиқиб кетиши эҳтимоли юқори бўлса, уларнинг паспортларига юмалоқ муҳр қўйишни кечиктириб туриш топширилган¸ – дейди “Озодлик”нинг Ўзбекистон ҳуқуқ-тартибот органларидаги манбаси.\nУнга кўра¸ бу “тавсия”нинг биометрик паспорт ва чиқиш визасини бериш жараёнига алоқаси йўқ.\nОзодликка Андижон вилоятининг Пахтаобод туманидан мурожаат қилган ва ўзини Абдусалом деб таништирган 32 яшар тадбиркор айни туманда янги паспортга юмалоқ муҳр уриб бермаëтганидан шикоят қилди. У ўзи ва яқинлари олган янги биомертик паспортда юмалоқ муҳр бўлмагани учун Россияга кетаолмаëтганини билдирди.\nХоразм вилояти Хазорасп тумани “Мухомон” қишлоғидан ўзини “Рўзмат” деб таништирган 38 яшар дурадгор “Озодлик” билан суҳбатда паспортини янгилаганидан кейин Ўзбекистондан чиқа олмаганидан нолиди:\n– Мен ўзи Россиядаги ëғочни қайта ишлаш корхонасида ишлар эдим. Паспорт сроки тугаганидан кейин уйга алмаштиришга бордим. Қанча чиқим билан биометрик паспортни олдим. Лекин юмалоқ муҳр қўйиб беришмаяпти. Сўрасам сабабини ҳам айтмади. Кейинроқ келинг деб пайсалга солишяпти, – дейди суҳбатдош.\n“Озодлик” манбалари бу ҳолатни Ўзбекистон шаҳар ва туманларидан хорижга чиққан меҳнат муҳожирларини Ўзбекистонга қайтаришга қаратилган тарғибот ва ташвиқот ишлари билан боғлашди.\nНавбатдаги таъқиқ яна коррупцияга йўл очди. Сурхондарёнинг Қизириқ туманида яшовчи, исмини очиқламасликни сўраган йигитнинг Озодлик билан суҳбатда айтишича, у яқинда биометрик паспортга юмалоқ муҳр бостиришга муваффақ бўлган.\nБу муҳр учун 100 АҚШ доллари миқдорида пора беришга мажбур бўлган:“Юмалоқ печать 100 долларга чиқди. Шу печатсиз Россияга чиқа олмаймиз. Паспорт столлар олдида жуда узун навбат. Шунинг учун тезлатсин, деб 100 доллар бердим. Россияга кетишим керак эди. Паспорт столда ҳаммаси бепул деб ёзиб қўйибди. Лекин ҳар бир бланкани 1000 сўмдан мажбурлаб олдираяпти”, деди сурхонлик йигит.\n“Озодлик” радиоси манбаларига кўра, биометрик паспорт учун ариза топшираётганларнинг қарийб 90 фоизи хорижга ишлагани кетаётган фуқаролардир.\nБунинг устига жорий йилнинг 1 февралидан бошлаб, Ўзбекистон Вазирлар Маҳкамаси қошидаги Давлат персоналлаштириш маркази вилоятларга бериладиган биометрик паспортлар сонини чеклаб қўйди.Расмий маълумотга кўра, ҳозир республика бўйича биометрик маълумотлар олаётган ва паспортларни тайёрлаб бераётган аппаратлар сони 200 тадан ортиқдир. Бу аппаратлар томонидан кунига берилаётган паспортлар сони февралдан бошлаб, 150тадан 70тага тушириб қўйилган.\nАйни пайтда Ўзбекистон Президенти фармонида эски русумдаги паспортлар 2015 йилнинг 31 декабригача амал қилиши белгилаб қўйилган, деб хабар қилади “Озодлик” радиоси.


Боймирза Ҳайит | TURONZAMIN\nАнқара университетининг «Дунё ва турклик» мавзуидаги симпозиумида 1987 йил 21—28 апрелда ўқилган нутқ\n1935 йил охиригача Туркистон турклари Совет Армиясига сафарбар этилмас эди. 1935 йилда қабул қилинган «Совет Армиясига сафарбарлик» қонунига асосан 1935-38 йиллар ичида Қизил Армия хизматларига туркистонликлар оз миқдорда олинганди. 1939 йил сўнгида Совет Иттифоқи билан Финляндия орасида уруш борганлиги сабаб бўлиб туркистонликлардан Қизил Армияга аскар олиш орта борди. 1941 йил июнь ойида Совет Иттифоқи билан Олмония орасида бошланган урушнинг дастлабки йилларида (1941-43) Қизил Армияда тақрибан 4.847.775 туркистонлик бор эди. 18 билан 65 ёш орасидаги туркистонликлар жабҳа хизматига сафарбар қилинди. Туркистонликлар 1939-45 йиллар орасида узлуксиз равишда Қизил Армия хизматига олинишидан олдин, Совет режими Туркистондаги дастлабки сиёсатининг «мевасини» тотаётган эди. Сталиннинг «Давлат ва коммунистик партия идораларини халқ душманларидан ва миллатчилардан тозалаш»га оид кўрсатмаси билан Совет Иттифоқи коммунистик партияси Марказий Комитети қабул қилган қарор асосида 1937-39 йилларда туркистонликлардан тақрибан 2 миллионга яқин киши қамоққа олинганди. Бундай террорлардан кейин, қўрқинчли йиллар таъсиридаги туркистонликлар энди Қизил Армия хизматига олинаётган эди.\nИккинчи жаҳон уруши пайтларида Қизил Армияга сафарбар этилган Туркистон туркларининг саноғи тўғрисида тўла маълумот йўқ. Лекин, «Миллий Туркистон» Бирлик Қўмитасининг 1942-43 йилларда Олмония томонида жабҳада бўлган «Туркистон легиони»нинг аскарларига берилган саволларга олинган жавоблардан уруш даврида Қизил Армияда бўлган туркистонликларнинг саноғи борасида ҳақиқатга яқин маълумот олиш мумкин бўлганди. Тўпланган маълумотларга қараганда, 1943 йилда Қизил Армиянинг 6 ҳарбий қисмида, яъни, Минск, Киев, Москва, Ленинград, Узоқ Шарқ, Шимолий Кавказда 1.179.802 туркистонлик аскар бор эди. Фақат Минск ва Киев қисмларида 997.802 нафар эди. Совет Иттифоқининг бошқа ҳарбий қисмларида бўлган туркистонликларнинг саноғи ҳақида маълумот олишнинг иложи бўлмаган. Олмон уруши доираларининг тарқатган маълумотларига кўра, Совет Иттифоқи билан Олмония орасидаги урушнинг илк йилларида (1941-42) Советларнинг Ғарбий жабҳасида тақрибан 2 миллионга яқин туркистонлик аскар бўлган. Тўрғай шаҳрида жойлашган Олмон ҳарбий асирлари Бошқармасининг 1943 йилда берган маълумотига кўра, урушнинг илк йилларида (1941-42) Совет Армиясидан 1.700000 га яқин туркистонлик олмонлар томонидан асир олингандир.\nОлмон-Совет урушидан олдин, Совет Армиясига чақирилган туркистонликларнинг кўпи Украина ва Польшада хизмат қилаётган эди. Финляндия — Совет Иттифоқи урушида маънавий ва моддий кучларидан айрилган Қизил Армия Олмониянинг Польшадаги уруш бораётган чегараларига юборган аскарларини на қурол жиҳатдан, на-да маънавий жиҳатдан таъминлаган эди. Олмон Армияси билан юзма-юз келган туркистонлик совет аскарларининг кўпчилиги қўлларида милтиққа ўхшаган тахта парчаларини кўтариб боришарди. Олмонлар биринчи бўлиб чегарада турган совет аскарларидан туркистонликларга оғир зарба бергандилар. Шу сабабли туркистонликларнинг бир қисми ёппасига ҳалок бўлди. Кўпчилиги эса немисларга таслим бўлган ва улар томонга ўтган эди. Совет Армияси таркибида хизмат қилаётган туркистонликларнинг фақат озгина қисми орқага чекинди. Лекин буларнинг ҳам аксарияти немис армияси томонидан асир олинди ва ўлдирилди.\nИккинчи жаҳон уруши даврида Совет Армиясида бўлган туркистонлик аскарларнинг «Совет Ватани» деб аталган, аслида «Рус ватанпарварлиги» руҳида яшаётган Совет Иттифоқининг ғарбий минтақаларидаги тупроқларини мудофаа қилиш учун маънавий кучлари етарли эмас эди. Ҳеч кимса 1937-1939 йиллардаги сталинизм-большевизм террорининг таъсиридан қутулолмаган эди. Устига устак туркистонлик аскарларнинг кўпчилиги рус тилини билмаганлари учун, уларга «иккинчи даражали аскар» назари билан қараларди. Шундай бўлса ҳам туркистонликлар ўз Ватанларидан йироқ жабҳаларда урушаётган эдилар. Ҳар бир туркистонлик совет аскарининг хаёлида «мен нега бу ердаман?» деган савол бор эди. Шунинг билан бирга Совет Армиясида Туркистон Миллий Озодлиги учун Русияга қарши генерал Миршакар бошчилигида ташкил этилган яширин бир ташкилот Минск шаҳрида жойлашиб, туркистонлик совет аскарларининг Олмонияга қарши жиддий жангга кирмасликларини ташвиқ этаётган эди. Қизил Армия қўмондонлиги 1944-45 йилларда тўғридан-тўғри жабҳада уруш олиб бораётган туркистонлик совет аскарларининг озгина қисми Олмонияга сиғинганлар эди. Немислар ташвиқотининг хатоси ҳам Совет Армиясига ёрдамчи ролини ўйнади. Немис армияси билан бирга туркистонлик аскарлар Совет Армиясига қарши жабҳада иштирок этаётган бўлишларига қарамай, немис тарғибот органлари «Большевизмнинг асосий манбаи мўғуллар ва осиёликлардир» деб жар солишдан воз кечмади. Бундай хатоли тарғибот ҳаммасидан олдин туркистонликларни қўрқитмоқда эди. Немисларнинг Совет Армиясидан олган асирлари ва Совет Армиясидан қочиб Олмон армиясига ўтган собиқ совет аскарларига нисбатан олиб борган бундай ёмон муомалалари совет аскарларида немисларга қарши ишончсизлик туйғусини вужудга келтирди. Совет Армиясида икки миллионга яқин туркистонлик турк ва мусулмон аскарларининг бўлганлиги, Туркистоннинг уруш давридаги инсон потенцияси оқимининг даражасини кўрсатмоқда эди. Иккинчи жаҳон уруши, Туркистон туркларининг анъанавий уруш қобилиятларининг сақланиб қолганини кўрсатди. Туркистонликлар урушга қўрқмай отилиб кирардилар. Туркистон, Совет Иттифоқининг уруш йилларидаги иқтисодий эҳтиёжларини таъминлаган марказ бўлганди. Бунга Туркистоннинг бой маъдан конлари ва зироати имкон бермоқда эди. Масалан, 1945 йилда Совет Иттифоқи кўмир резервининг 26,7 фоизи, бензин резервининг 32 фоизи, миснинг 76 фоизи, живанинг (алюминнинг) 100 фоизга яқини, руҳ ва қўрғошиннинг 86 фоизи, висмутнинг 100 фоизи, хромнинг 90 фоизи ва марганецнинг 95,5 фоизи Туркистонда эди. Иккинчи жаҳон урушидан олдин совет мутахассислари билдирган маълумотга кўра, ёлғиз Қарағандадаги кўмир кони Совет Иттифоқи кўмир эҳтиёжларини 120 йилгача қоплай оладиган даражада бойдир. Қарағандадаги кўмир конида уруш йилларида ҳар куни 31.314 тонна кўмир чиқарилганди. Уруш йилларида 150 темир-маъдан конлари кашф этилган. Жезқазған марганец-маъдан кони Украина немислар томонидан ишғол этилгандан кейин Советларнинг Кривой Рог маъдан кони ўрнига ишга солинганди. Совет Иттифоқининг ғарбий минтақалари (Украина, Белоруссия каби) ишғол этилгандан кейин, советларнинг конга ва нонга бўлган эҳтиёжларини Урол, Сибирия ва Туркистон таъминлаганди. Олмон-Совет урушидан олдин Совет Иттифоқида чиқарилган темирнинг 68 фоизи, пўлатнинг 58 фоизи, алюминийнинг 60 фоизи ғарбий минтақалардан олинарди. Лекин уруш бунга барҳам берди. Совет ҳукумати 16 август 1941 йилда Уруш Иқтисодиёти Планини қабул қилди ва фавқулодда ўлароқ Ғарб минтақаларидаги қутқариб қолиш мумкин бўлган саноатини Туркистон, Урол ва Сибирияга жойлаштирди. Украина, Белоруссия, Москва ва Ленинграддан 1941 йил июль-ноябрь ойларида 1563 фабрика (булардан 1360 таси ҳарбий саноатга оид), Совет Иттифоқининг шарқий минтақаларига кўчирилди. Булардан 250 дан ортиғи Туркистонга юборилганди. Украинадай бой бир мамлакатнинг Олмония томонидан ишғол этилиши муносабати билан, Совет Иттифоқи, ҳарбий эҳтиёжлари юкининг катта қисмини Туркистон зиммасига ортди. Туркистон Қизил Армияни озиқ-овқат, пахта, жун, ипак, мева, сабзавот, гўшт, нон ва шакар билан таъминлаб турди. Туркистоннинг ерости маъдан бойликлари, зироати ва чорвачилик имконлари ҳақида бу ерда баҳс юритишнинг ҳожати йўқ. Чунки булар ҳақида «Туркистоннинг иқтисодий муаммолари» («Die Wirtschafts — Probleme Turkestans», Турк маданияти тадқиқотлари Институти нашр этган 32, VII серия, А I сонли рисола, Анқара, 1968, 244-бет) номли асаримда маълумотлар беришга ҳаракат қилганман. Шуни ҳам очиқ айтишимиз керакки, Туркистон темир йўллари, Иккинчи жаҳон уруши йилларида Совет Армияси учун беқиёс хизматлар қилди. Масалан, Ашхобод темирйўли 1942 йилда 100 минг вагон аскар ташиган эди. Уруш учун керакли бўлган саноат ва зироат маҳсулотларини жабҳага ташиш ва жабҳани Туркистонга боғлаш масалаларида Тошкент, Ашхобод ва Турксиб темирйўллари муҳим роль ўйнагандилар.\nУруш даврида Совет Иттифоқининг Ғарбий минтақаларида 3 миллионга яқин киши Туркистонга кўчириб юборилди. Булардан 2 миллион 300 минги Қозоғистон Совет Жумҳуриятида, 716 минг киши Ўзбекистон Совет Жумҳуриятида, қолган қисми Туркманистон, Қирғизистон ва Тожикистон Совет Жумҳуриятларида жойлаштирилди. Туркистон аҳолиси буларни уй-жой, озиқ-овқат ва бошқа ҳаёт эҳтиёжлари билан таъмин этди. Етим қолган болаларнинг кўпчилиги ҳам Туркистонга жўнатилди. Булар билан Туркистоннинг турк аҳолиси инсонпарварлик руҳида муомала қилди. Масалан, тошкентлик темирчи Шоаҳмад Шомаҳмуд ўғли ва унинг хотини Баҳри ая Тошкент етим болалар уйидан 16 нафар, 16 миллат ва қавмдан келган етим болаларни ўз ҳимояси ва тарбиясига олдилар. Ҳар бир бола учун турк-мусулмон исми бериб, уларни турк-ўзбек лаҳжасида ва мусулмонлик руҳида улғайтирдилар ва болаларга Шомаҳмудов фамилиясини бердилар. Отасининг исми Шоаҳмад, онасининг исми Баҳри деб ёздирдилар. Бу болалар турли миллатлардан келган оилаларнинг болалари бўлганларини фақат кейинчалик билдилар. Лекин шунгача Шомаҳмудов оиласи анъаналарига боғлиқ ҳолда яшадилар ва ишладилар.\nСталин биринчи марта Ўрта Осиё ва Қозоғистон атамасини ишлатган Совет коммунист раҳбари бўлган эди. Шу нарсани очиқ қайд этишимиз керакки, Сталиннинг атамачилик борасидаги бу «руҳий мерос»ини ҳозирги кунгача Ғарбда ҳам ишлатиб юрганлар талайгина.\nОлмон-Совет уруши бошланган йилларда Олмонияда бўлган туркистонлик зиёлилар, 1939 йилда Олмония ила Совет Иттифоқи орасида Польша тақсим этилганидан кейин Туркияга кўчдилар. Ўша йилларда Парижда яшаган Мустафо Чўқай ва Берлинда турган Вали Қаюмхондай икки туркистонлик зиёли, Советлар Иттифоқи ҳокимияти остида яшаб келган турк қавмларининг муҳожир зиёлиларининг вакиллари ила ўз мамлакатларидан келган ҳарбий асирларнинг анкеталарини тайёрлаш билан машғул бўлдилар. 1941 йил декабрида Мустафо Чўқай вафот этди. Ёзувли бўлмаган (яъни оғзаки) маълумотларга қараганда, Совет Иттифоқида турк қавмларининг Олмониядаги муҳожир раҳбарлари, асирларни ишлашга жалб қилмоқ учун анкеталар тузишга киришгандилар. 1942 йил бошида аҳвол ўзгарди. Аввал Совет Русияси ҳокимияти остида бўлган, ҳозирда эса Олмонияда турган ғайрирус миллатларининг бир қисмини легионларга қабул қилиш масаласи кўрилди. Шу тариқа Олмония ҳокимияти остига кирган ерларда Армани, Гуржи, Шимолий Қофқоз, Озарбойжон, Идил-Ўрол ва Туркистон легионлари барпо этилди. «Туркистон легиони»нинг биринчи партияси 2 май 1942 йилда Брянск ўрмонларида Совет Армиясига қарши жангга кирдилар. 1942 йил августида Вали Қаюмхон раислигидаги «Туркистон Миллий Бирлик Қўмитаси» тузилди ва айни замонда «Миллий Туркистон» журнали нашр этилди. Журналнинг биринчи сони (15.8.1942) «Бизнинг йўл» номи билан чиқди ва «Бизнинг йўл оталар йўлидир, мустақиллик йўлидир» дея баёнот берди. Олмон Давлати, миллий қўмитанинг бу сиёсий йўлини ўрганиб чиқди, аммо унинг сиёсий ниятига қарши чиқмади.\n«Туркистон легиони»нинг жабҳадаги аскар ва зобитларининг миқдори 1944 йил охирида 181.402 киши эди. Буларга илова ўлароқ ҳарбий форма кийган ва легионга мансуб бўлган ишчи бирликлари (рабочий персонал) бор эдики, уларнинг саноғи 85 мингдан зиёда эди. 1944 йил охирида эса «Туркистон легиони»да 267 мингдан ортиқ туркистонлик хизматда эди. Аскарий қўмондонлик Олмон армияси томонидан тайин этиларди. Туркистонликлардан батальон ва полк қўмондонлари, рота командирлари жуда кўп эди. Легионнинг сиёсий ва миллий ишлари Миллий Туркистон Бирлик Қўмитаси томонидан идора этиларди. Ҳар бир аскар ва зобитнинг (легионда хизматда бўлган олмон асир ва зобитларнинг ҳам) сўл қўлида «Туркистон, Оллоҳ биз билан» тамғаси бор эди. Аскарий онт, Қуръони карим қаршисида икки қилич бирлаштирилиб, Туркистон байроғи остида қабул қилинарди.\nТуркистон легиони, Совет Русиясининг қўшинларига қарши жиддий жанглар олиб борди. Руслар, Туркистон миллий аскарларидан асир олмас, уларни «қора фашистлар» дейишарди. Олинган асирларни жойида ўлдиришарди. Ҳатто, ярадор миллий аскарларни ҳам аяб ўтиришмасди. Туркистон легиони 1944 йилнинг охирига қадар тақрибан 65 минг шаҳид берганди, 900 га яқин легионер, Совет партизан Бирликларига қочгандилар. Легионерлар, олмон аскар ва субойлари (зобитлар, офицерлар) билан умуман яхши англашардилар. Баъзан ораларида англашмаслик ҳоллари ҳам бўларди. Туркистон легиони ўзбек, қозоқ, қирғиз, туркман ва тожик қавмларидан иборат эди. Улар советларнинг йиллар давомида олиб борган парчалаш ва бир-бирига қарши қўйиш сиёсатига қарамай, туркистонликларнинг «Турклик бирлиги»ни кўрсатиб қўйиш қобилиятларини ҳам исбот этгандилар. Табиийки, совет тарғиботи Туркистон легионини ичидан бузиш учун кўп ишлади. Лекин Туркистон Миллий Бирлигини бузолмади.\nОлмон давлати 24 март 1945 йилда Туркистон легионини ТУРКИСТОН МИЛЛИЙ АРМИЯСИ, Туркистон Миллий Бирлик Қўмитасини ТУРКИСТОН МИЛЛИЙ ҲУКУМАТИ сифатида расмий бир васиқа билан таниди. Миллий ҳукуматга Олмония ва унга дўст давлатлар билан дипломатик муносабатларда бўлиш ҳуқуқини ҳам берганди. Олмониянинг бу тадбири бироз кечиккан бўлса ҳам, тарихий бир ҳодиса сифатида, шундай бир таниш қарорининг васиқаси ҳам ўша даврнинг Туркистон миллий масаласига бир муносабат сифатида аҳамиятлидир.\nИккинчи жаҳон урушидан кейин олмонларнинг ҳимояси остида тутилган туркистонлик асирларнинг ва Туркистон Миллий Армиясининг аскар ва субойлари ҳаётида аччиқ бир давр бошланди. Иттифоқчи давлатлар Америка, Англия ва Совет Иттифоқининг давлат бошлиқларининг Ялта шаҳридаги 1945 йил февраль англашма (шартнома)сига кўра, ҳар бир давлат урушдан кейин ўз ватандошларини қайтариб олиши керак эди. Бундай шартнома озод ватанга эга бўлган давлат ватандоши учун ғоят табиий бир масала эди. Аммо, Совет Иттифоқи учун бундай қарорга келишилгани кўп кишиларнинг ўлимига сабаб бўлди. Ялта шартномаси асосида, Америка, Англия ва Франция армиясининг минтақаларида бўлган туркистонлик аскарлар ва миллий аскарлар зўр билан Совет Иттифоқига жўнатила бошланди. Совет Иттифоқидан келган туркларнинг аксарияти, шу жумладан 200 мингдан ортиқ туркистонлик Совет Иттифоқига кетишдан бош тортдилар. Иттифоқчи давлатларнинг субойлари, рус субойлари билан бирга қаердаки бир собиқ совет аскарини, асирини ёки олмонлар билан бирга Совет армиясига қарши жанг қилган аскарларни кўрсалар, дарҳол Совет офицерларига таслим қилиб берардилар. Америкадаги арманилар ўз арманиларини қутқариш учун бемалол, муваффақият билан ишладилар. Совет Иттифоқига кетишни истамаган туркларга ёрдам берадиган бир давлат изланарди. Олмонияда бўлган икки турк талабасининг ҳиммати билан 1945 йилда Туркия Аркон-и Ҳарбия-и Умумиясининг Бавариядаги Америка армияси назнидаги тамсилчиси Юзбоши Эҳсон Унасан (1966 йилда вафот этди) билан танишдим. Ундан ёрдам сўрадим. У, ўз навбатида туркларнинг анкетасини ҳозирлашимни илтимос қилди. Эҳсон Бей анкеталарнинг бир нусхасини ўзи олди, бошқа бир нусхасини эса махфий йўллар билан Анқарага жўнатди. Эҳсон Бей ўтирган учоқ Югославия устида ўққа тутилди ва учоқ уриб туширилди (унинг жомадонидаги анкеталар йўқолди). Жўнатилган иккинчи нусха эса Анқарага келган, Анқарада масъулиятли хизматчилар бу анкеталар асосида Олмониядан 100 мингга яқин туркнинг Туркияга келтирилиши масаласини муҳокама қилганлар. Ораларида «Агар буларнинг орасида 10 минг Совет жосуси бўлса нима қиламиз?» саволи туғилган ва «Қабул этилмасин» дея қарор қилганлар. Туркияга бош урган бунча инсоннинг 10 минг тугул юз кишиси ҳам жосус бўлмаслигини кўра билмаганлар. Ёрдамсиз қолган турклар, 1945 йил ноябрига қадар, Совет Иттифоқига қурол кучи ила (зўрлик билан) таслим этилганлар. 1945 йил ноябрида Эйзенхауэрнинг «Русияга бирон одам зўрлик билан жўнатилмасин!» деган амрига асосан, 6—7 минг турк, шу жумладан тақрибан 800 туркистонлик жонларини қутқазиб қола олдилар. Совет Иттифоқига зўр билан жўнатилган туркистонликларнинг офицерлари Совет Жазо қонуни, уруш пайти қоидалари асосида дарҳол ўққа тутилганлар. Қолганлар эса, 20—25 йил давомида жазо уйларида, хусусан, Сибирия сургунларида бўлганлар, соғ қолганлари сўнгра ватанларига қайтишга муваффақ бўлганлар. Иттифоқчи давлатлар, бугунги кунга қадар Совет Иттифоқига жўнатилган собиқ совет аскарлари ҳақидаги архивни нашр этганлари йўқ.\nИккинчи жаҳон уруши йилларидаги Туркистоннинг Совет Ҳарбий ҳаётига қўшган ҳиссаси ҳақида Совет Иттифоқида ёзилган бир қанча асарлар бор. Туркистонликларнинг олмонлар ила бирга Совет Русиясига қарши жанглари ҳақида Совет Иттифоқида ёзилган талайгина асарлар, шу жумладан романлар, мақолалар ва хотиралар бор. Олмонияда Совет Иттифоқидан келган туркларнинг иккинчи жаҳон уруши йилларида миллий озодлик даъвоси, давом эттирган курашлари, жанглари ҳақида баъзи асарлар ёзилди. Лекин булар туркистонликларнинг ҳаракатини тўла ва тўғри ифода этмаганлар. Иккинчи жаҳон уруши йилларида туркистонликларнинг икки жабҳада, советлар ва олмонлар тарафидаги жанглари ва Туркистоннинг у йиллардаги аҳволи ҳақида бу кунга қадар миллий туйғу ва ҳалол манбалар асосида ёзилган асар йўқ, бундай асар яратилмагандир.\nИккинчи жаҳон уруши даврида Олмония билан бирга урушган Туркистон Миллий Армиясининг тарихда қолдирган баъзи муҳим излари бор. Буларни қуйидаги нуқталарда баён эта оламиз:\nТуркистонлик беш қавм вакилларидан иборат бир Туркистон ўрдуси (Армияси)нинг қурилиши, Туркистонда миллий турк туйғуларининг ўлмаганлигини исбот этди.\nТуркистонликлардан ҳали Совет кишилари, Совет миллати яратилмаганлиги тасдиқ этилди. Чунки Туркистон миллий ўрдусида Совет ҳокимияти хизматида бўлган барча ижтимоий гуруҳлар (ўқитувчилар, партия ва давлат идораларида ишлаган шахслар, офицерлар, коммунистлар, ҳаттоки, сиёсий комиссарлар, талабалар, ишчи ва деҳқонлар) бор эди.\nТуркистон легиони, сўнгра Туркистон Миллий Армияси, Совет Армиясидаги туркистонликларга руҳий жиҳатдан таъсир кўрсатди. Шунинг натижасида Совет давлати, 1926 йилдан бери Ўрта Осиё Ҳарбий Округи исмини ташиган округ исмини ТУРКИСТОН ҲАРБИЙ ОКРУГИ деб ўзгартиришга мажбур бўлди.\nТуркистон Миллий Армиясида Ислом диний таълимотининг ва жабҳада ҳам Ислом маросимларининг давом эттирилиши ва Совет Армиясида бўлган туркистонликларнинг ота-оналарининг талабларига биноан, Совет давлати илк бор Туркистонда Ислом Диний Ташкилотининг тузилишига ва Совет Армиясида Ислом жаноза маросимига изн бермакка мажбур бўлди.\nОлмонияда маълум бўлган манбалардан биламизки, туркистонлик легионерлар ва кейинги Туркистон Миллий Армияси, аскарлари саноғининг кўплиги билан Олмонияда ташкил этилган барча миллий қўмиталар, жумладан Озарбойжон Легиони ва Миллий Қўмитаси, Озарбойжон номидан Ёрбой Фотиҳали Юдон Бей ва Туркистон номидан Бендениз, Олмон Пиёда Кучлари Қўмондонлигининг «Туркия Олмонияга қарши жабҳа очса, Туркистон ва Озарбойжон аскарлари «Туркияга қарши жабҳага кира оладими?» саволига кескинлик билан: «Йўқ, Туркияга қарши жабҳага киролмаймиз» дея жавоб бергандилар. Бу билан турклигимизнинг йўли тайин этилганди. Ҳолбуки, Олмон уруши қўмондонлиги, бизнинг Туркияга қарши жабҳага киришимизга рози бўлганди.\nТуркистонда уруш пайтида ва урушдан кейин Миллий Армиянинг руҳи асосида янги бир миллиятчилик оқими юзага келди. Шу сабабли Советларнинг, уруш йилларида, туркистонликларнинг Олмония билан бирга Сўвет Русиясига қарши жабҳага киришларининг сабабларидан кўз юмиши ва миллий ҳаракатни таъсирсиз ва аҳамиятсиз қилиб кўрсатиш ниятида олиб борган ташвиқоти ҳам янги миллиятчиларнинг кўпайишига имконлар берди.\nСовет Армияси 1979 йил охиридан эътиборан Афғонистонни ишғол қилган илк ойларда, бу ишғолчи армия орасида туркистонликлар кўп эди. Туркистонлик совет аскарлари, Афғонистон мужоҳидларига қарши берилган буйруқ асосида ҳаракат қилмадилар. Булар ҳаттоки, Совет Армиясини маънан буздилар. Шунинг учун Совет Ҳарбий Қўмондонлиги очиқчасига Афғонистондан кўп миқдорда туркистонликларни қайтариб олишга мажбур бўлди.\nАфсуски, Ғарб ўлкаларида бу кунга қадар Туркистоннинг Иккинчи жаҳон уруши йилларидаги (1939—1945) умумий масалалари тадқиқ этилмаган. Туркистоннинг уруш йилларидаги умумий саваш манзарасини (инсоний ва моддий потенциаллари ва миллий озодлик ҳаракатини) ўрганиш учун ҳеч бўлмаганда Советларнинг асарлари танқидий кўз билан тадқиқ этилиши керакдир.\nМиразиз Аъзам нашрга тайёрлаган.\n« Санжарали Имомов Самад Мурод »


Тошкентда бир куннинг ўзида иккинчи юк...\n07.06.2018 23:48 0 1833\nБугун, 7 май куни соат 20 дан 14 дақиқа ўтганда Тошкент шаҳар ИИББ Ёнғин хавфсизлиги хизматига жисмоний шахсга тегишли «ЗиЛ» русумли автотранспортда ёнғин юзага келгани ҳақида хабар келиб тушди. Бу ҳақда ИИББнинг ахборот-мултимедиа маркази хабар берди.\nУшбу ёнғин Учтепа туманидаги Дадил кўчасида содир бўлган. Ўт ўчирувчилар тез фурсатда ёнғин содир бўлган ҳудудга етиб боришган ва саноқли дақиқаларда уни бутунлай бартараф этишган. Қурбонлар ва жабрланганлар йўқ. Ҳодиса сабаблари аниқлаштирилмоқда.\nЭслатиб ўтамиз, бугун 7 июнь куни тахминан соат 19:00 да Тошкентдаги Кичик ҳалқа йўлида «TransSeulQurilish» унитар корхонасига қарашли «Hyundai» русумли машина ёниб кетганди.\nёнғин юк машинаси Ёнғин хавфсизлиги ЗиЛ\nЖамият 27/02, 13:52\nХитой, Қирғизистон ва Ўзбекистон автомобилда юк ташиш бўйича янги йўналишларни очади


11 май 2021, Тошкент вақти: 03:15\nАсли бухоролик Самира ҳақида Ўзбекистон ва Россиядаги кўплаб Интернет нашрлари ëзди¸ қон саратонига чалинган бу қизалоқ ҳаëтини қутқариб қолиш учун турли хайрия акциялари ўтказилди ва ҳамон ўтказилмоқда. Саховатпеша ўзбекистонликларга Озодлик орқали ҳам мурожаат қилган Самиранинг онаси Гулруҳга кўра¸ қизалоқнинг Москва клиникасидаги икки йиллик муолажаси учун сўралаëтган 4¸5 миллион рублдан ҳозирга қадар хайрия йўли билан 400 минги йиғилган.\n“Мен ëлғиз онаман. Ëлғиз фарзандим Самира Шарипова 4 ëшда оққанга чалинган. Ҳозирги пайтда Москва шаҳрининг Д.Рогачëв номидаги Болалар гемотологияси¸ онкология ва иммунология федерал илмий-клиник марказига ҳар кун қатна даволанаяпти. Қизимни даволаш ва илик кўчириш операцияси учун катта маблағ керак. Илтимос¸ имконингизга қараб ëрдам беринглар. Яхшилик албатта қайтади!” деб мурожаат қилади Самиранинг онаси Гулруҳ.\nОзодлик билан суҳбатда Гулруҳ Самиранинг отаси ташлаб кетгани¸ ўз оиласининг эса¸ Тошкентдаги беш ойлик муолажалардан сўнг бундай қиммат операцияга ëрдам бера олмай қолганини айтади.\nГулруҳ билан суҳбатни қуйида тинглашингиз мумкин.\nСамиранинг онаси билан суҳбат\nТелефонлар: +79261520607; +79261520626;\nРоссия СБЕРБАНКидаги рубль ҳисоб рақами:\nНОМЕР КАРТОЧКИ СБЕРБАНКА: (рублевый)\nНОМЕР КАРТОЧКИ СБЕРБАНКА: (вaлютный)\nWestern Union орқали Safarova Gulrukh номига пул ўтказиб¸ сўнгра махсус рақамларини телефон орқали билдириб қўйишингиз мумкин.


Россияда машинага навбатлар орқасидан тадбиркорлик қилиш харидорлар ишончи эвазига пул ишлашнинг янги усулига айланди\nРоссияда машинага навбатларни сотиш ҳолатлари кўпайди. Бу ерда, масалан, Peugeot Partner Crossway учун навбатни сотиб олиш мумкин, баъзилар бошқа машинани арзонроқ нархда сотиб олиш таклифини беришади, бу ерда автога навбат ноябрь охирига қадар келишини ваъда қилишмоқда.\nБу каби таклифларнинг ютуғи шундаки, машина устига "сотувчи" ўз талабидан келиб чиқиб, нарх қўяди. Ойлаб кутишни хоҳламаган харидор эса янги машинани сотиб олиши мумкин.\nБундай "қинғир" тизимлар аксарият жаҳон автокомпанияларига яримўтказгичлар танқислиги сабаб автомобил етказиб беришда юзага келаётган узилишлар билан боғлиқ. Аввалроқ хориж ОАВ электрон компонентлари йўқлиги сабаб "АвтоВАЗ" Тольяттидаги ҳар учта йиғиш линиясида ишлаб чиқаришни тўхтатиб қўгани ҳақида хабар берган эди. Миллий автосаноат вакилларининг расмий хабарида Lacetti ва Labo русумли автомобилларини етказиш тахмин қилинаётган етказиб бериш муддатидан икки ойга чўзилиши айтилган. Июлда UzAuto Motors ҳам ўзбекистонлтиклар автомобиль харид қилиш бўйича 10тадан 200гача шартнома имзолаб, сўнг навбат ўринларини сотаётгани ҳолатлари кўпайгани ҳақида хабар берган.\nЎшанда компанияда сотувлар ҳақидаги маълумотлар базасини янги автомобилларни рўйхатга олиш маълумотлар ИИБ ЙҲДБ базасини синхронизациялашга қарор қилишган. Шу тариқа янги автомобилларни сотиб олиш ва сотишнинг номақбул тизимларини бартараф этиш режалаштирилган. Ўзбекистонда агар харидорлар пул талаб қилиш ёки коррупциянинг бошқа турига дуч келган ҳолатда, у ёки бу русумдаги автомобил харид қилиш шартномаси бўлмаганда UzAuto Motors кол-марказига 78 141-77-77 рақами орқали мурожаат қилиш ёки Бош прокуратуранинг қисқа 10-07 рақамига боғланиш мумкин.\nКиритилди: 18:06 22.11.2021. Ўқилди: 1694 марта. Фикрлар сони: 10 та.\nРоссияда хам навбат борми?\nУзбекистонлтиклар" жумласини тугри ёзиш керак.\nРассияда учир йук о фойизи билан мудатли тулов эвазига хохлаган мошинани олишингиз мумкин вибир куп\nBekor gap admin ham GM ishlaydimi diyman\nYoq rostan ochered bolyabdi uerda ham mowinalar, hitoy hama narsani qisyabdi, gigant zavodlarda ham zapchast yetiwmovchiligi kuzatilyabdi, bunga sabab evropa hitoyga qata miqdorda zakaz qilgan karantindan kegin\nHitoy yuklarni faqat evropa Amerikaga uryabdi, wuning uchun yolkiralar ham owib ketdi\nШапкани оргатган уёкдаям узбек тадбиркорми диман\na bizada bu oddiy holat-ku\nRastamojkani ochsun bizga hech qanaqa ochirad bulmaydi


Бугун ЕЧЛда иккита ярим финалчи аниқланади - 16 Апреля 2019 - www.SheJoT.CoM\nГлавная » 2019 » Апрель » 16 » Бугун ЕЧЛда иккита ярим финалчи аниқланади\nБугун ЕЧЛда иккита ярим финалчи аниқланади\nБугун, 16 апрель Европа чемпионлар лигасининг чорак финал жавоб баҳслари ўтказилади.\nУшбу кунга белгиланган ўйинларда Италиянинг "Ювентус” клуби Турин шаҳрида Голландиянинг "Аякс” жамоасини қабул қилади. Жамоаларнинг Аместердамда ўтказган дастлабки баҳсида дурранг натижа қайд этилган эди. Ўйинда Роналду ва Нерес ўз жамоалари учун биттадан гол киритишган.\nБу босқичнинг марказий баҳсига Каталония мезбонлик қилади. Унда маҳаллий "Барселона” ўз майдонида "Манчестер Юнайтед”ни синовга чорлайди. Томонларнинг ўтган ҳафтада Манчестерда ўтказган баҳсида "кўк-анорранлилар” 0:1 ҳисобида устун келган эди. Ягона гол Люк Шоу ҳисобига ёзилган.\nМаълумот учун, ҳар иккала баҳс ҳам Тошкент вақти билан бугун соат 00:00да бошланади.\nКатегория: FUTBOL YANGILIKLARI / Новости футбола | Просмотров: 26 | Добавил: iphone | Рейтинг: 0.0/0